ai4bharat/Pralekha huggingface dataset:
ਜਹਾਜ਼ਰਾਨੀ ਮੰਤਰਾਲਾ
ਲੋਡਿੰਗ ਆਪ੍ਰੇਸ਼ਨ ਦੀ ਸ਼ੁਰੂਆਤ ਕੋਚੀਨ ਪੋਰਟ ਤੋਂ ਬੇਪੋਰ ਅਤੇ ਅਜ਼ਿਕੱਲ ਪੋਰਟਾਂ ਤੱਕ ਕੋਸਟਲ ਸ਼ਿਪਿੰਗ ਸਰਵਿਸ "ਗ੍ਰੀਨ ਫ੍ਰੇਟ ਕੋਰੀਡੋਰ -2" ਦੀ ਪਹਿਲੀ ਯਾਤਰਾ
ਬੰਦਰਗਾਹਾਂ, ਸ਼ਿਪਿੰਗ ਅਤੇ ਜਲ ਮਾਰਗ ਮੰਤਰਾਲੇ ਨੇ ਤੱਟਵਰਤੀ  ਵਪਾਰ ਨੂੰ ਉਤਸ਼ਾਹਤ ਕਰਨ ਅਤੇ ਟਿਕਾਊ, ਲਾਗਤ-ਪ੍ਰਭਾਵੀ ਅਤੇ ਦਕਸ਼ ਇੰਟਰਮਾਡਲ ਅਤੇ ਮਲਟੀਮਾਡਲ ਗ੍ਰਾਹਕ ਹੱਲ ਮੁਹੱਈਆ ਕਰਾਉਣ ਲਈ ਪ੍ਰਮੁੱਖ ਬੰਦਰਗਾਹਾਂ ਅਤੇ ਗੈਰ-ਪ੍ਰਮੁੱਖ ਬੰਦਰਗਾਹਾਂ ਵਿਚਕਾਰ ਵਧੇਰੇ ਤਾਲਮੇਲ ਵਧਾਉਣ ਨੂੰ ਉੱਚ ਤਰਜੀਹ ਦਿੱਤੀ ਹੈ। ਅਜਿਹਾ ਕਰਕੇ ਮੰਤਰਾਲੇ ਦਾ ਟੀਚਾ ਵਪਾਰ ਅਤੇ ਉਦਯੋਗਾਂ ਨੂੰ ਅੰਦਰੂਨੀ ਖੇਤਰਾਂ ਵਿੱਚ ਸਮੁੰਦਰੀ ਸੰਪਰਕ ਪ੍ਰਦਾਨ ਕਰਨਾ, ਸੜਕ ਅਤੇ ਰੇਲਵੇ 'ਤੇ ਭੀੜ ਨੂੰ ਘਟਾਉਣ ਤੋਂ ਇਲਾਵਾ, ਲੋਜਿਸਟਿਕ ਖਰਚੇ ਵੀ ਘਟਾਉਣਾ ਹੈ।
ਇਸ ਦਿਸ਼ਾ ਵਿੱਚ ਇੱਕ ਕਦਮ ਦੇ ਤੌਰ ‘ਤੇ ਬੰਦਰਗਾਹਾਂ, ਸ਼ਿਪਿੰਗ ਅਤੇ ਜਲ ਮਾਰਗ ਮੰਤਰਾਲੇ ਦੇ ਕੇਂਦਰੀ ਰਾਜ ਮੰਤਰੀ  ਸ਼੍ਰੀ ਮਨਸੁਖ ਮਾਂਡਵੀਆ ਨੇ ਅੱਜ ਕੋਸਟਲ ਸ਼ਿਪਿੰਗ ਸਰਵਿਸ “ਗ੍ਰੀਨ ਫ੍ਰੇਟ ਕੋਰੀਡੋਰ -2” ਦੀ ਕੋਚੀਨ ਪੋਰਟ ਤੋਂ ਬੇਪੋਰ ਅਤੇ ਅਜ਼ੀਖਲ ਪੋਰਟਾਂ ਤੱਕ ਦੀ ਪਹਿਲੀ ਯਾਤਰਾ ਦੇ ਲੋਡਿੰਗ ਆਪ੍ਰੇਸ਼ਨ ਦਾ ਉਦਘਾਟਨ ਕੀਤਾ।
ਗ੍ਰੀਨ ਫ੍ਰੇਟ ਕੋਰੀਡੋਰ ਸੇਵਾ ਦਾ ਸੰਚਾਲਨ ਜੇ ਐੱਮ ਬਖ਼ਸ਼ੀ ਸਮੂਹ ਦੀ ਇੱਕ ਕੰਪਨੀ ਰਾਊਂਡ ਦਿ ਕੋਸਟ ਪ੍ਰਾਈਵੇਟ ਲਿਮਟਿਡ, ਮੁੰਬਈ ਕਰਦੀ ਹੈ। ਇਹ ਸੇਵਾ ਕੋਚੀ-ਬੇਪੋਰ-ਅਜ਼ਿਕੱਕਲ ਨੂੰ ਜੋੜੇਗੀ, ਅਤੇ ਬਾਅਦ ਵਿੱਚ ਇਸ ਸੇਵਾ ਵਿੱਚ ਕੋਲੱਮ ਪੋਰਟ ਨੂੰ ਜੋੜਿਆ ਜਾਵੇਗਾ। ਮੈਸਰਜ਼ ਜੇ ਐੱਮ ਬਖਸ਼ੀ ਇਸ ਸੇਵਾ ਲਈ ਪ੍ਰਮੁੱਖ ਏਜੰਟ ਹਨ।
ਇਹ ਜਹਾਜ਼ ਹਫਤੇ ਵਿੱਚ ਦੋ ਵਾਰ ਕੋਚਿਨ ਬੰਦਰਗਾਹ 'ਤੇ ਪਹੁੰਚਿਆ ਕਰੇਗਾ ਅਤੇ ਐਗਜ਼ਿਮ ਅਤੇ ਤੱਟਵਰਤੀ ਡੱਬਿਆਂ ਨੂੰ ਬੀਯਪੋਰ ਅਤੇ ਅਜ਼ੀਕੱਲ ਬੰਦਰਗਾਹਾਂ ‘ਤੇ ਪਹੁੰਚਾਏਗਾ।
ਇਸ ਦੇ ਤਹਿਤ ਜੋ ਵਸਤਾਂ ਲਿਜਾਈਆਂ ਜਾਣਗੀਆਂ, ਉਨ੍ਹਾਂ ਵਿੱਚ ਚਾਵਲ, ਕਣਕ, ਨਮਕ, ਨਿਰਮਾਣ ਸਮੱਗਰੀ, ਸੀਮੈਂਟ ਆਦਿ ਚੀਜ਼ਾਂ ਸ਼ਾਮਲ ਹੋਣਗੀਆਂ, ਜੋ ਗੁਜਰਾਤ ਤੋਂ ਲਿਆਂਦੀਆਂ ਗਈਆਂ ਸਨ ਅਤੇ ਕੋਚਿਨ ਵਿੱਚ ਉਤਾਰੀਆਂ ਗਈਆਂ ਸਨ। ਵਾਪਸੀ ‘ਤੇ ਬਦਲੇ ਵਿੱਚ, ਓਪਰੇਟਰ ਐਗਸਿਮ ਕਾਰਗੋ ਜਿਵੇਂ ਕਿ ਪਲਾਈਵੁੱਡ, ਫੁਟਵੀਅਰ, ਟੈਕਸਟਾਈਲ, ਕੌਫੀ ਆਦਿ ਜਿਹਾ ਸਾਮਾਨ ਲਿਜਾਣ ਦਾ ਟੀਚਾ ਬਣਾ ਰਹੇ ਹਨ। ਇਸੇ ਤਰ੍ਹਾਂ ਬਾਅਦ ਵਿੱਚ ਆਯਾਤ ਕੀਤੇ ਕਾਜੂ ਦੇ ਡੱਬਿਆਂ ਨੂੰ ਵੀ ਕੋਚੀਨ ਤੋਂ ਕੋਲੱਮ ਲਿਜਾਇਆ ਜਾਵੇਗਾ।
ਕੰਟੇਨਰਾਂ ਦੀ ਕੋਸਟਲ ਸ਼ਿਪਿੰਗ ਨੂੰ ਉਤਸ਼ਾਹਤ ਕਰਨ ਲਈ, ਕੋਚਿਨ ਪੋਰਟ ਨਦੀ ਦੇ ਸਮੁੰਦਰੀ ਜ਼ਹਾਜ਼ਾਂ ਲਈ ਵੈਸਲਸ ਨਾਲ ਸਬੰਧਤ ਚਾਰਜਜ਼ ਵਿੱਚ 50% ਦੀ ਛੋਟ ਦੀ ਪੇਸ਼ਕਸ਼ ਕਰ ਰਿਹਾ ਹੈ। ਇਸੇ ਤਰ੍ਹਾਂ ਕੇਰਲ ਸਰਕਾਰ ਨੇ ਵੀ 23.01.2021 ਤੋਂ ਇੱਕ ਸਾਲ ਦੀ ਮਿਆਦ ਲਈ ਰਾਜ ਦੀਆਂ ਛੋਟੀਆਂ ਬੰਦਰਗਾਹਾਂ ਵਿੱਚ ਕੋਸਟਲ ਸਮੁੰਦਰੀ ਜਹਾਜ਼ਾਂ ਲਈ ਐੱਨਏਟੀਪੀਸੀ  ਦੀ ਅਧਿਐਨ ਰਿਪੋਰਟ ਅਨੁਸਾਰ ਸੜਕੀ ਆਵਾਜਾਈ ਲਾਗਤ ਨਾਲੋਂ 10% ਵਧ ਦੀ ਦਰ ‘ਤੇ ਕਾਰਜਸ਼ੀਲ ਉਤਸ਼ਾਹ ਦੀ ਪੇਸ਼ਕਸ਼ ਕੀਤੀ ਹੈ। ਸਮਰਥਨ ਦਿੱਤੇ ਜਾਣ ਵਾਲੇ ਇਨ੍ਹਾਂ ਉਪਾਵਾਂ ਦੁਆਰਾ ਸ਼ੁਰੂਆਤੀ ਅਵਧੀ ਦੇ ਦੌਰਾਨ ਸੇਵਾ ਨੂੰ ਬਣਾਈ ਰੱਖਣ ਵਿੱਚ ਸਹਾਇਤਾ ਮਿਲੇਗੀ ਅਤੇ ਨਿਯਮਿਤ ਅਧਾਰ ‘ਤੇ ਇਸ ਤਰਾਂ ਦੀਆਂ ਹੋਰ ਸੇਵਾਵਾਂ ਦੀ ਸ਼ੁਰੂਆਤ ਨੂੰ ਉਤਸ਼ਾਹ ਮਿਲੇਗਾ।
ਇਸ ਸੇਵਾ ਨਾਲ ਕੰਟੇਨਰਾਂ ਦੀ ਢੋਆ ਢੁੱਆਈ ਵਿੱਚ ਇੱਕ ਮਿਸਾਲੀ ਤਬਦੀਲੀ ਲਿਆਉਣ, ਸੜਕਾਂ ਦੀ ਭੀੜ ਨੂੰ ਘਟਾਉਣ ਅਤੇ ਕਾਰਬਨ ਫੁਟਪ੍ਰਿੰਟ ਨੂੰ ਘਟ ਕਰਨ ਦੀ ਉਮੀਦ ਹੈ। ਇਹ ਸੇਵਾ ਉੱਤਰੀ ਕੇਰਲ ਦੇ ਅੰਦਰੂਨੀ ਖੇਤਰਾਂ ਨੂੰ ਜੋੜਨ ਵਿੱਚ ਵੀ ਸਹਾਇਤਾ ਕਰਦੀ ਹੈ, ਖ਼ਾਸਕਰ ਕਾਲੀਕਟ ਅਤੇ ਕੰਨੂਰ ਖੇਤਰ ਵਿੱਚ ਐਗਸਿਮ ਵਪਾਰ, ਜਿਸ ਲਈ ਸਮੁੰਦਰੀ ਮਾਰਗ ਰਾਹੀਂ ਲਾਗਤ ਅਤੇ ਆਵਾਜਾਈ ਦੇ ਸਮੇਂ ਦੀ ਬਚਤ ਦੁਆਰਾ ਵਲਾਰਪਦਮ ਆਈਸੀਟੀਟੀ ਤੱਕ ਸਿੱਧੀ ਪਹੁੰਚ ਪ੍ਰਾਪਤ ਹੋਵੇਗੀ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਸਾਂਸਦ ਸ਼੍ਰੀ ਸੰਤੋਖ ਸਿੰਘ ਚੌਧਰੀ ਦੇ ਅਕਾਲ ਚਲਾਣੇ 'ਤੇ ਸੋਗ ਪ੍ਰਗਟਾਇਆ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਸਾਂਸਦ, ਸ਼੍ਰੀ ਸੰਤੋਖ ਸਿੰਘ ਚੌਧਰੀ ਦੇ ਅਕਾਲ ਚਲਾਣੇ ‘ਤੇ ਗਹਿਰਾ ਦੁਖ ਪ੍ਰਗਟਾਇਆ ਹੈ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
"ਸਾਂਸਦ ਸ਼੍ਰੀ ਸੰਤੋਖ ਸਿੰਘ ਚੌਧਰੀ ਜੀ ਦੇ ਅਕਾਲ ਚਲਾਣੇ ਤੋਂ ਦੁਖੀ ਹਾਂ। ਉਨ੍ਹਾਂ ਨੂੰ ਪੰਜਾਬ ਦੇ ਲੋਕਾਂ ਦੀ ਸੇਵਾ ਕਰਨ ਦੇ ਉਨ੍ਹਾਂ ਦੇ ਪ੍ਰਯਤਨਾਂ ਦੇ ਲਈ ਯਾਦ ਕੀਤਾ ਜਾਵੇਗਾ। ਉਨ੍ਹਾਂ ਦੇ ਪਰਿਵਾਰ ਅਤੇ ਸਮਰਥਕਾਂ ਪ੍ਰਤੀ ਸੰਵੇਦਨਾਵਾਂ। ਓਮ ਸ਼ਾਂਤੀ।"
ਮੰਤਰੀ ਮੰਡਲ
ਮੰਤਰੀ ਮੰਡਲ ਨੇ ਪਰੰਪਰਾਗਤ ਔਸ਼ਧੀ ਪ੍ਰਣਾਲੀਆਂ ਦੇ ਖੇਤਰ ਵਿੱਚ ਭਾਰਤ ਅਤੇ ਗਾਂਬੀਆ ਦਰਮਿਆਨ ਸਹਿਯੋਗ ਨਾਲ ਸਬੰਧਿਤ ਸਹਿਮਤੀ ਪੱਤਰ ਨੂੰ ਪ੍ਰਵਾਨਗੀ ਦਿੱਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਅਗਵਾਈ ਹੇਠ ਕੇਂਦਰੀ ਮੰਤਰੀ ਮੰਡਲ ਨੇ ਪਰੰਪਰਾਗਤ ਔਸ਼ਧੀ ਪ੍ਰਣਾਲੀਆਂ ਦੇ ਖੇਤਰ ਵਿੱਚ ਭਾਰਤ ਅਤੇ ਗਾਂਬੀਆ ਦਰਮਿਆਨ ਸਹਿਯੋਗ ਨਾਲ ਸਬੰਧਿਤ ਸਹਿਮਤੀ ਪੱਤਰ ਨੂੰ ਕਾਰਜ ਉਪਰੰਤ ਪ੍ਰਵਾਨਗੀ ਦਿੱਤੀ ਹੈ। ਇਸ ਸਹਿਮਤੀ ਪੱਤਰ ’ਤੇ ਰਾਸ਼ਟਰਪਤੀ ਸ਼੍ਰੀ ਰਾਮ ਨਾਥ ਕੋਵਿੰਦ ਦੀ ਗਾਂਬੀਆ ਯਾਤਰਾ ਦੌਰਾਨ 31 ਜੁਲਾਈ, 2019 ਨੂੰ ਹਸਤਾਖਰ ਕੀਤੇ ਗਏ ਸਨ।
ਇਹ ਸਹਿਮਤੀ ਪੱਤਰ ਪਰੰਪਰਾਗਤ ਔਸ਼ਧੀ ਪ੍ਰਣਾਲੀਆਂ ਨੂੰ ਪ੍ਰੋਤਸਾਹਨ ਦੇਣ ਲਈ ਭਾਰਤ ਅਤੇ ਗਾਂਬੀਆ ਦਰਮਿਆਨ ਸਹਿਯੋਗ ਦੀ ਰੂਪਰੇਖਾ ਪ੍ਰਦਾਨ ਕਰੇਗਾ ਅਤੇ ਇਸ ਖੇਤਰ ਵਿੱਚ ਦੋਹਾਂ ਦੇਸ਼ਾਂ ਨੂੰ ਪਰਸਪਰ ਲਾਭ ਪ੍ਰਦਾਨ ਕਰੇਗਾ। ਸਹਿਮਤੀ ਪੱਤਰ ਵਿੱਚ ਜ਼ਿਕਰ ਕੀਤੀਆਂ ਗਈਆਂ ਗਤੀਵਿਧੀਆਂ ਨਾਲ ਗਾਂਬੀਆ ਵਿੱਚ ਔਸ਼ਧੀ ਦੀਆਂ ਆਯੁਸ਼ ਪ੍ਰਣਾਲੀਆਂ ਦੇ ਮਹੱਤਵ ਨੂੰ ਪ੍ਰੋਤਸਾਹਨ ਮਿਲੇਗਾ।
ਇਸ ਸਹਿਮਤੀ ਪੱਤਰ ਸਦਕਾ ਪ੍ਰੈਕਟੀਸ਼ਨਰਾਂ ਦੀ ਸਿਖਲਾਈ ਲਈ ਮਾਹਿਰਾਂ ਅਤੇ ਪਰੰਪਰਾਗਤ ਚਿਕਤਸਾ  ਪ੍ਰਣਾਲੀਆਂ ਵਿੱਚ ਸਹਿਯੋਗਪੂਰਨ ਖੋਜ ਕਰਨ ਵਾਲੇ ਵਿਗਿਆਨੀਆਂ ਦੇ ਅਦਾਨ-ਪ੍ਰਦਾਨ ਨਾਲ ਔਸ਼ਧੀ ਦੇ ਵਿਕਾਸ ਅਤੇ ਪਰੰਪਰਾਗਤ ਔਸ਼ਧੀਆਂ ਦੇ ਅਭਿਆਸ ਦੇ ਖੇਤਰ ਵਿੱਚ ਨਵੀਆਂ ਕਾਢਾਂ ਲਈ ਰਾਹ ਖੁੱਲ੍ਹਣ ਦੀ ਸੰਭਾਵਨਾ ਹੈ।
ਮੰਤਰੀ ਮੰਡਲ
ਕੈਬਨਿਟ ਵੱਲੋਂ ਭਾਰਤ ਤੇ ਜਪਾਨ ਦਰਮਿਆਨ ਟਿਕਾਊ ਸ਼ਹਿਰੀ ਵਿਕਾਸ ਦੇ ਖੇਤਰ ਵਿੱਚ ਸਹਿਮਤੀ ਪੱਤਰ ਨੂੰ ਪ੍ਰਵਾਨਗੀ
ਪ੍ਰਧਾਨ ਮੰਤਰੀ ਸ੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਕੈਬਨਿਟ ਨੇ ‘ਟਿਕਾਊ ਸ਼ਹਿਰੀ ਵਿਕਾਸ’ ਬਾਰੇ ਭਾਰਤ ਸਰਕਾਰ ਦੇ ਆਵਾਸ ਤੇ ਸ਼ਹਿਰੀ ਮਾਮਲਿਆਂ ਦੇ ਮੰਤਰਾਲੇ ਅਤੇ ਜਪਾਨ ਸਰਕਾਰ ਦੇ ‘ਭੂਮੀ, ਬੁਨਿਆਦੀ ਢਾਂਚਾ, ਟ੍ਰਾਂਸਪੋਰਟ ਤੇ ਸੈਰ–ਸਪਾਟਾ ਮੰਤਰਾਲੇ’ ਦਰਮਿਆਨ ‘ਸਹਿਮਤੀ ਪੱਤਰ’  ਉੱਤੇ ਹਸਤਾਖਰਾਂ ਨੂੰ ਪ੍ਰਵਾਨਗੀ ਦੇ ਦਿੱਤੀ ਹੈ, ਜੋ ਸ਼ਹਿਰੀ ਵਿਕਾਸ ਬਾਰੇ ਸਾਲ 2007 ਦੇ ਮੌਜੂਦਾ ਸਹਿਮਤੀ–ਪੱਤਰ  ਦੀ ਥਾਂ ਲਵੇਗਾ।
ਲਾਗੂ ਕਰਨ ਦੀ ਰਣਨੀਤੀ:
ਇਸ ਸਹਿਮਤੀ ਪੱਤਰ  ਦੇ ਢਾਂਚੇ ਅਧੀਨ ਇੱਕ ‘ਸਾਂਝਾ ਕਾਰਜ–ਦਲ’  ਸਹਿਯੋਗ ਬਾਰੇ ਰਣਨੀਤੀ ਤੈਅ ਕਰਨ ਤੇ ਲਾਗੂ ਕਰਨ ਦੇ ਪ੍ਰੋਗਰਾਮ ਤਿਆਰ ਕਰੇਗਾ। ਇਹ ‘ਸਾਂਝਾ ਕਾਰਜ–ਦਲ’ ਸਾਲ ਵਿੱਚ ਇੱਕ ਵਾਰ ਬੈਠਕ ਕਰੇਗਾ; ਜੇ ਇੱਕ ਸਾਲ ਬੈਠਕ ਜਪਾਨ ’ਚ ਹੋਵੇਗੀ, ਤਾਂ ਅਗਲੇ ਸਾਲ ਭਾਰਤ ’ਚ ਹੋਵੇਗੀ।
ਇਸ ਸਹਿਮਤੀ ਪੱਤਰ ਅਧੀਨ ਸਹਿਯੋਗ ਦੀ ਸ਼ੁਰੂਆਤ ਉਸ ਉੱਤੇ ਹਸਤਾਖਰ ਕੀਤੇ ਜਾਣ ਦੀ ਮਿਤੀ ਤੋਂ ਹੋਵੇਗੀ ਅਤੇ 5 ਸਾਲਾਂ ਦੇ ਸਮੇਂ ਲਈ ਜਾਰੀ ਰਹੇਗੀ। ਉਸ ਤੋਂ ਬਾਅਦ ਪੰਜ–ਪੰਜ ਸਾਲਾਂ ਦੇ ਸਮੇਂ ਲਈ ਆਪਣੇ–ਆਪ ਹੀ ਨਵਿਆਇਆ ਜਾ ਸਕੇਗਾ।
ਵੱਡਾ ਅਸਰ:
ਇਹ ਸਹਿਮਤੀ ਪੱਤਰ ਦੋਵੇਂ ਦੇਸ਼ਾਂ ਦਰਮਿਆਨ ਟਿਕਾਊ ਸ਼ਹਿਰੀ ਵਿਕਾਸ ਦੇ ਖੇਤਰ ਵਿੱਚ ਮਜ਼ਬੂਤ, ਡੂੰਘੇ ਤੇ ਲੰਮੇ ਸਮੇਂ ਲਈ ਦੁਵੱਲੇ ਸਹਿਯੋਗ ਨੂੰ ਉਤਸ਼ਾਹਿਤ ਕਰੇਗਾ।
ਲਾਭ:
ਇਸ ਸਹਿਮਤੀ ਪੱਤਰ  ਦੁਆਰਾ; ਕੇਂਦਰੀ ਯੋਜਨਾਬੰਦੀ, ਸਮਾਰਟ ਸਿਟੀਜ਼ ਵਿਕਾਸ, ਕਿਫ਼ਾਇਤੀ ਆਵਾਸ , ਸ਼ਹਿਰੀ ਹੜ੍ਹ ਪ੍ਰਬੰਧ, ਸੀਵਰੇਜ ਤੇ ਗੰਦੇ  ਪਾਣੀ ਦਾ ਪ੍ਰਬੰਧ, ਸ਼ਹਿਰੀ ਟ੍ਰਾਂਸਪੋਰਟ  ਅਤੇ ਆਫ਼ਤ ਝੱਲਣ ਦੀ ਸਮਰੱਥਾ ਦੇ ਵਿਕਾਸ ਸਮੇਤ ਟਿਕਾਊ ਸ਼ਹਿਰੀ ਵਿਕਾਸ ਜਿਹੇ ਖੇਤਰਾਂ ਵਿੱਚ ਰੋਜ਼ਗਾਰ ਦੇ ਨਵੇਂ ਮੌਕੇ ਪੈਦਾ ਹੋਣ ਦੀ ਸੰਭਾਵਨਾ ਹੈ।
ਵੇਰਵੇ:
ਇਸ ਸਹਿਮਤੀ ਪੱਤਰ  ਦੇ ਉਦੇਸ਼; ਸ਼ਹਿਰੀ ਯੋਜਨਾਬੰਦੀ, ਸਮਾਰਟ ਸਿਟੀਜ਼ ਦਾ ਵਿਕਾਸ, ਕਿਫ਼ਾਇਤੀ ਆਵਾਸ , ਸ਼ਹਿਰੀ ਹੜ੍ਹ ਪ੍ਰਬੰਧ, ਸੀਵਰੇਜ ਤੇ ਵੇਸਟ ਵਾਟਰ ਪ੍ਰਬੰਧ, ਇੰਟੈਲੀਜੈਂਟ ਟ੍ਰਾਂਸਪੋਰਟ ਮੈਨੇਜਮੈਂਟ ਸਿਸਟਮ, ਟ੍ਰਾਂਜ਼ਿਟ–ਓਰੀਐਂਟਡ ਵਿਕਾਸ, ਮਲਟੀਮੋਡਲ ਸੰਗਠਨ, ਆਫ਼ਤ ਨੂੰ ਝੱਲਣ ਦੀ ਸਮਰੱਥਾ ਦੇ ਵਿਕਾਸ ਤੇ ਦੋਵੇਂ ਧਿਰਾਂ ਵੱਲੋਂ ਆਪਸੀ ਤੌਰ ਉੱਤੇ ਸ਼ਨਾਂਖ਼ਤ ਕੀਤੇ ਹੋਰ ਖੇਤਰਾਂ ਸਮੇਤ ਟਿਕਾਊ ਸ਼ਹਿਰੀ ਵਿਕਾਸ ਦੇ ਖੇਤਰ ਵਿੱਚ ਭਾਰਤ–ਜਪਾਨ ਤਕਨੀਕੀ ਸਹਿਯੋਗ ਦੀ ਸੁਵਿਧਾ ਦੇਣ ਤੇ ਉਸ ਨੂੰ ਮਜ਼ਬੂਤ ਕਰਨਾ ਹਨ। ਪ੍ਰਸਤਾਵਿਤ MoC ਉਪਰੋਕਤ ਵਰਣਿਤ ਖੇਤਰਾਂ ਵਿੱਚ ਸਿੱਖ ਦੇ ਪ੍ਰਮੁੱਖ ਤੇ ਬਿਹਤਰੀਨ ਅਭਿਆਸਾਂ ਦਾ ਆਦਾਨ–ਪ੍ਰਦਾਨ ਯੋਗ ਬਣਾਏਗਾ।
ਖਾਣ ਮੰਤਰਾਲਾ
ਰਾਜਸਥਾਨ ਵਿੱਚ ਪੋਟਾਸ਼ ਦੀ ਵਰਤੋਂ ਲਈ ਐਮਈਸੀਐਲ, ਆਰਐਸਐਮਐਮਐਲ ਅਤੇ ਡੀਐਮਜੀ ਦਰਮਿਆਨ ਤਿਕੋਣੇ ਸਮਝੌਤੇ ਤੇ ਦਸਤਖਤ
ਮਿਨਰਲ ਐਕਸਪਲੋਰਸ਼ਨ ਕਾਰਪੋਰੇਸ਼ਨ ਲਿਮਟਡ , ਰਾਜਸਥਾਨ ਸਟੇਟ ਮਾਈਨਜ਼ ਐਂਡ ਮਿਨਰਲਜ਼ ਲਿਮਟਿਡ  ਅਤੇ ਰਾਜਸਥਾਨ ਸਰਕਾਰ ਦੇ ਮਾਈਨਜ਼ ਅਤੇ ਜੀਓਲੌਜੀ ਵਿਭਾਗ , ਵਿਚਾਲੇ ਰਾਜਸਥਾਨ ਰਾਜ ਵਿਚ ਪੋਟਾਸ਼ ਸਲਿਊਸ਼ਨ ਮਾਈਂਨਗ ਦਾ ਸੰਭਾਵਤ ਅਧਿਐਨ ਸ਼ੁਰੂ ਕਰਨ ਲਈ ਇੱਕ ਤਿਕੋਣੇ ਸਮਝੌਤੇ ਤੇ ਦਸਤਖਤ ਕੀਤੇ ਗਏ।
ਸਮਝਤੇ ਤੇ ਦਸਤਖਤ ਕੇਂਦਰੀ ਕੋਲਾ, ਖਾਣਾਂ ਅਤੇ ਸੰਸਦੀ ਮਾਮਲਿਆਂ ਬਾਰੇ ਮੰਤਰੀ ਸ਼੍ਰੀ ਪ੍ਰਹਲਾਦ ਜੋਸ਼ੀ, ਕੇਂਦਰੀ ਸੰਸਦੀ ਮਾਮਲਿਆਂ ਅਤੇ ਭਾਰੀ ਉਦਯੋਗਾਂ ਅਤੇ ਜਨਤਕ ਉੱਦਮ ਰਾਜ ਮੰਤਰੀ ਸ਼੍ਰੀ ਅਰਜੁਨ ਰਾਮ ਮੇਘਵਾਲ ਅਤੇ ਰਾਜਸਥਾਨ ਦੇ ਮੁੱਖ ਮੰਤਰੀ ਸ੍ਰੀ ਅਸ਼ੋਕ ਗਹਿਲੋਤ ਦੀ ਹਾਜ਼ਰੀ ਵਿੱਚ ਵਰਚੁਅਲ ਤੌਰ ਤੇ ਕੀਤੇ ਗਏ।
ਸ਼੍ਰੀ ਪ੍ਰਹਲਾਦ ਜੋਸ਼ੀ ਨੇ ਕਿਹਾ, "ਸਮਝੌਤਾ ਸਲਿਊਸ਼ਨ ਖਣਨ ਰਾਹੀਂ ਉਪ-ਸਤਹ ਲੂਣ ਦੇ ਭੰਡਾਰਾਂ ਦੀ ਵਰਤੋਂ ਕਰਨ, ਰਾਜਸਥਾਨ ਦੇ ਭਰਪੂਰ ਖਣਿਜ ਭੰਡਾਰਾਂ ਦੀ ਵਰਤੋਂ, ਇਸ ਦੀ ਆਰਥਿਕਤਾ ਨੂੰ ਹੁਲਾਰਾ ਦੇਣ ਅਤੇ ਇਸ ਨੂੰ ਦੇਸ਼ ਵਿੱਚ ਪਹਿਲੇ ਪੋਟਾਸ਼ ਦੇ ਸਲਿਊਸ਼ਨ ਖਣਨ ਦੇ ਇੱਕ ਕੇਂਦਰ ਵਜੋਂ ਸਥਾਪਤ ਕਰਨ ਲਈ ਸੰਭਾਵਤ ਅਧਿਐਨ ਕਰਨ ਦਾ ਰਾਹ ਪੱਧਰਾ ਕਰੇਗਾ"।
ਰਾਜਸਥਾਨ ਦੇ ਉੱਤਰ ਪੱਛਮ ਵਿਚ ਨਾਗੌਰ - ਗੰਗਾਨਗਰ ਬੇਸਿਨ ਵਿਚ 50,000 ਵਰਗ ਕਿਲੋਮੀਟਰ ਵਿਚ ਫੈਲੇ ਵਿਸ਼ਾਲ ਪੋਟਾਸ਼ ਅਤੇ ਹੈਲੀਟ ਸਰੋਤ ਹਨ। ਜੀਐਸਆਈ ਅਤੇ ਐਮਈਸੀਐਲ ਨੇ ਕ੍ਰਮਵਾਰ 2476.58 ਮਿਲੀਅਨ ਟਨ ਅਤੇ 21199.38 ਮਿਲੀਅਨ ਟਨ ਪੋਟਾਸ਼ ਅਤੇ ਹੈਲੀਟ ਦੀ ਸਥਾਪਨਾ ਕੀਤੀ ਹੈ। ਬੇੱਡਡ ਲੂਣ ਬਣਤਰਾਂ ਭੂਮੀਗਤ ਤੇਲ ਭੰਡਾਰਨ, ਹਾਈਡ੍ਰੋਜਨ, ਅਮੋਨੀਆ ਅਤੇ ਹਿਲਿਅਮ ਗੈਸ ਲਈ ਰਿਪੋਜਿਟਰੀਆਂ, ਕੰਪ੍ਰੈਸ ਗੈਸ ਅਤੇ ਪ੍ਰਮਾਣੂ ਕਚਰੇ ਦੇ ਭੰਡਾਰਨ ਲਈ ਰਣਨੀਤਕ ਤੌਰ ਤੇ ਲਾਭਦਾਇਕ ਹਨ। ਬੇੱਡਡ ਲੂਣ ਤੋਂ ਪੋਟਾਸ਼ ਅਤੇ ਸੋਡੀਅਮ ਕਲੋਰਾਈਡ ਕ੍ਰਮਵਾਰ ਖਾਦ ਉਦਯੋਗ ਅਤੇ ਰਸਾਇਣਕ ਉਦਯੋਗ ਵਿੱਚ ਵਿਆਪਕ ਤੌਰ ਤੇ ਵਰਤੇ ਜਾਂਦੇ ਹਨ।
ਐਮਈਸੀਐਲ ਨੂੰ ਇੱਕ ਅੰਤਰਰਾਸ਼ਟਰੀ ਸਲਾਹਕਾਰ ਦੀ ਸਹਾਇਤਾ ਨਾਲ ਰਾਜ ਵਿੱਚ ਸੰਭਾਵਤ ਅਧਿਐਨ ਕਰਨ ਲਈ ਪ੍ਰੋਗਰਾਮ ਮੈਨੇਜਰ ਵਜੋਂ ਨਿਯੁਕਤ ਕੀਤਾ ਗਿਆ ਹੈ। ਦੇਸ਼ ਵਿਚ ਪਹਿਲੇ ਸਲਿਊਸ਼ਨ ਮਾਈਨਿੰਗ ਪ੍ਰੋਜੈਕਟ ਲਈ ਰਾਹ ਪੱਧਰਾ ਕਰਨ ਨਾਲ, ਇਹ ਪ੍ਰੋਜੈਕਟ ਰੋਜ਼ਗਾਰ ਪੈਦਾ ਕਰਨ ਦੇ ਨਾਲ ਨਾਲ ਆਤਮਨਿਰਭਰ ਭਾਰਤ ਅਭਿਆਨ ਨੂੰ ਪੋਟਾਸ਼ ਅਤੇ ਇਸ ਨਾਲ ਜੁੜੇ ਖਣਿਜਾਂ ਦੇ ਘਰੇਲੂ ਉਤਪਾਦਨ ਨੂੰ ਹੁਲਾਰਾ ਦੇ ਕੇ ਇੱਕ ਬਦਲਵਾਂ ਦਰਾਮਦ ਮਾਰਗ ਪੈਦਾ ਕਰਨ ਵਿੱਚ ਸਹਾਇਤਾ ਕਰੇਗਾ।
-----------------------
ਐਮ ਸੀ /ਏ ਕੇ
(Visitor Counter : 125
ਪ੍ਰਧਾਨ ਮੰਤਰੀ ਦਫਤਰ
ਇਰਾਨ ਦੇ ਵਿਦੇਸ਼ ਮੰਤਰੀ, ਡਾ. ਜਵਾਦ ਜ਼ਰੀਫ ਨੇ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨਾਲ ਮੁਲਾਕਾਤ ਕੀਤੀ
ਇਰਾਨ ਦੇ ਵਿਦੇਸ਼ ਮੰਤਰੀ, ਡਾ. ਜਵਾਦ ਜ਼ਰੀਫ ਨੇ ਅੱਜ ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨਾਲ ਮੁਲਾਕਾਤ ਕੀਤੀ। ਡਾ. ਜਵਾਦ ਜ਼ਰੀਫ ਰਾਇਸੀਨਾ ਡਾਇਲੌਗ ਵਿੱਚ ਹਿੱਸਾ ਲੈਣ ਲਈ ਭਾਰਤ ਦੇ ਦੌਰੇ ’ਤੇ ਹਨ।
ਭਾਰਤ ਵਿੱਚ ਡਾ. ਜ਼ਰੀਫ ਦਾ ਸੁਆਗਤ ਕਰਦੇ ਹੋਏ, ਪ੍ਰਧਾਨ ਮੰਤਰੀ ਨੇ ਨਿਊਯਾਰਕ ਵਿੱਚ ਸੰਯੁਕਤ ਰਾਸ਼ਟਰ ਮਹਾਸਭਾ ਦੀ ਬੈਠਕ ਦੌਰਾਨ ਸਤੰਬਰ, 2019 ਵਿੱਚ ਇਰਾਨ ਦੇ ਰਾਸ਼ਟਰਪਤੀ ਰੂਹਾਨੀ ਨਾਲ ਹੋਈਆਂ ਨਿੱਘੀਆਂ ਅਤੇ ਸੁਹਿਰਦਤਾਪੂਰਨ ਚਰਤਾਵਾਂ ਨੂੰ ਯਾਦ ਕੀਤਾ। ਉਨ੍ਹਾਂ ਇਰਾਨ ਨਾਲ ਮਜ਼ਬੂਤ ਅਤੇ ਮੈਤਰੀਪੂਰਣ ਸਬੰਧ ਵਿਕਸਿਤ ਕਰਨ ਦੀ ਭਾਰਤ ਦੀ ਨਿਰੰਤਰ ਪ੍ਰਤੀਬੱਧਤਾ ਨੂੰ ਦੁਹਰਾਇਆ। ਉਨ੍ਹਾਂ ਨੇ ਚਾਬਹਾਰ ਪ੍ਰੋਜੈਕਟ ਵਿੱਚ ਹੋਈ ਪ੍ਰਗਤੀ ਲਈ ਈਰਾਨੀ ਲੀਡਰਸ਼ਿਪ ਦਾ ਧੰਨਵਾਦ ਦਿੱਤਾ।
ਵਿਦੇਸ਼ ਮੰਤਰੀ ਨੇ ਖੇਤਰ ਵਿੱਚ ਹਾਲ ਹੀ ਵਿੱਚ ਹੋਏ ਘਟਨਾਕ੍ਰਮ ’ਤੇ ਆਪਣੇ ਵਿਚਾਰ ਸਾਂਝੇ ਕੀਤੇ। ਪ੍ਰਧਾਨ ਮੰਤਰੀ ਨੇ ਖੇਤਰ ਵਿੱਚ ਸ਼ਾਂਤੀ, ਸੁਰੱਖਿਆ ਅਤੇ ਸਥਿਰਤਾ ਵਿੱਚ ਭਾਰਤ ਦੀ ਜ਼ਬਰਦਸਤ ਦਿਲਚਸਪੀ ਦਾ ਜ਼ਿਕਰ ਕੀਤਾ।
ਪ੍ਰਧਾਨ ਮੰਤਰੀ ਦਫਤਰ
ਬੰਗਲੁਰੂ ਵਿੱਚ ਬੌਸ਼ ਸਮਾਰਟ ਕੈਂਪਸ ਦੇ ਉਦਘਾਟਨ ਸਮੇਂ ਪ੍ਰਧਾਨ ਮੰਤਰੀ ਦੇ ਸੰਬੋਧਨ ਦਾ ਮੂਲ-ਪਾਠ
ਬੌਸ਼ ਇੰਡੀਆ ਦੇ ਸਾਰੇ ਟੀਮ ਮੈਂਬਰ,
ਪਿਆਰੇ ਮਿੱਤਰੋ, ਨਮਸਤੇ!
ਬੌਸ਼ ਇੰਡੀਆ ਨੂੰ 100 ਵਰ੍ਹੇ ਪੂਰੇ ਕਰਨ 'ਤੇ ਵਧਾਈਆਂ। ਇਹ ਭਾਰਤ ਅਤੇ ਬੌਸ਼ ਇੰਡੀਆ ਦੋਵਾਂ ਲਈ ਵਿਸ਼ੇਸ਼ ਵਰ੍ਹਾ ਹੈ। ਸਾਡਾ ਦੇਸ਼ ਆਜ਼ਾਦੀ ਦੇ 75 ਵਰ੍ਹੇ ਮਨਾ ਰਿਹਾ ਹੈ। ਅਤੇ, ਤੁਸੀਂ ਭਾਰਤ ਵਿੱਚ ਆਪਣੀ ਮੌਜੂਦਗੀ ਦੀ ਇੱਕ ਸਦੀ ਦਾ ਜਸ਼ਨ ਮਨਾ ਰਹੇ ਹੋ। ਮੈਨੂੰ ਬੌਸ਼ ਸਮਾਰਟ ਕੈਂਪਸ ਦਾ ਉਦਘਾਟਨ ਕਰਕੇ ਵੀ ਖੁਸ਼ੀ ਹੋ ਰਹੀ ਹੈ। ਇਹ ਕੈਂਪਸ ਨਿਸ਼ਚਿਤ ਤੌਰ 'ਤੇ ਭਾਰਤ ਅਤੇ ਦੁਨੀਆ ਲਈ ਭਵਿੱਖ ਦੇ ਉਤਪਾਦਾਂ ਅਤੇ ਸਮਾਧਾਨਾਂ ਨੂੰ ਵਿਕਸਿਤ ਕਰਨ ਵਿੱਚ ਮੋਹਰੀ ਭੂਮਿਕਾ ਨਿਭਾਏਗਾ। ਅਕਤੂਬਰ 2015 ਵਿੱਚ, ਮੈਨੂੰ ਚਾਂਸਲਰ ਮਰਕੇਲ ਦੇ ਨਾਲ ਬੰਗਲੌਰ ਵਿੱਚ ਬੌਸ਼ ਫੈਸਿਲਿਟੀ ਦਾ ਦੌਰਾ ਕਰਨ ਦਾ ਮੌਕਾ ਮਿਲਿਆ। ਮੈਂ ਉੱਥੇ ਹੋ ਰਹੇ ਇਨੋਵੇਟਿਵ ਕੰਮਾਂ ਨੂੰ ਪ੍ਰਤੱਖ ਦੇਖਿਆ। ਦੋਹਰੀ ਸਿੱਖਿਆ ਦੀ ਪਹੁੰਚ ਵੀ ਇੰਨੀ ਹੀ ਆਨੰਦਮਈ ਸੀ ਜੋ ਬੌਸ਼ ਦੁਆਰਾ ਨੌਜਵਾਨਾਂ ਨੂੰ ਕੌਸ਼ਲ ਸੰਪੰਨ ਬਣਾਉਣ ਲਈ ਵਰਤੀ ਜਾਂਦੀ ਹੈ।
ਮਿੱਤਰੋ,
ਇਹ ਟੈਕਨੋਲੋਜੀ ਦਾ ਯੁਗ ਹੈ। ਅਸੀਂ ਸਾਰਿਆਂ ਨੇ ਪਿਛਲੇ ਦੋ ਵਰ੍ਹਿਆਂ ਵਿੱਚ ਟੈਕਨੋਲੋਜੀ ਦੇ ਫਾਇਦੇ ਦੇਖੇ ਹਨ ਜਦੋਂ ਦੁਨੀਆ ਇੱਕ ਸਦੀ ਵਿੱਚ ਆਉਣ ਵਾਲੀ ਸਭ ਤੋਂ ਵੱਡੀ ਮਹਾਮਾਰੀ ਨਾਲ ਲੜ ਰਹੀ ਹੈ। ਇਸ ਲਈ, ਟੈੱਕ ਅਤੇ ਇਨੋਵੇਸ਼ਨ ਵਿੱਚ ਹੋਰ ਵੀ ਨਿਵੇਸ਼ ਕਰਨਾ ਮਹੱਤਵਪੂਰਨ ਹੈ। ਮੈਨੂੰ ਖੁਸ਼ੀ ਹੈ ਕਿ ਬੌਸ਼ ਇੰਡੀਆ ਨੇ ਨਾ ਸਿਰਫ਼ ਇਨੋਵੇਸ਼ਨ 'ਤੇ ਕੰਮ ਕੀਤਾ ਹੈ ਬਲਕਿ ਇਸ ਨੂੰ ਵਧਾਉਣ ਵਿੱਚ ਵੀ ਕੰਮ ਕੀਤਾ ਹੈ। ਇਸ ਵਿੱਚ ਇੱਕ ਮੁੱਖ ਥੰਮ੍ਹ ਸਥਿਰਤਾ ਵੀ ਹੋਵੇਗਾ। ਪਿਛਲੇ 8 ਵਰ੍ਹਿਆਂ ਵਿੱਚ ਸੌਰ ਊਰਜਾ ਦੀ ਸਥਾਪਿਤ ਸਮਰੱਥਾ ਵਿੱਚ ਕਰੀਬ 20 ਗੁਣਾ ਵਾਧਾ ਹੋਣ ਨਾਲ ਭਾਰਤ ਦਾ ਵਿਕਾਸ ਹਰਿਆ-ਭਰਿਆ ਹੋ ਰਿਹਾ ਹੈ। ਮੈਨੂੰ ਦੱਸਿਆ ਗਿਆ ਹੈ ਕਿ ਬੌਸ਼ ਨੇ ਭਾਰਤ ਅਤੇ ਵਿਦੇਸ਼ਾਂ, ਦੋਵੇਂ ਪਾਸੇ ਕਾਰਬਨ ਨਿਰਪੱਖਤਾ ਹਾਸਲ ਕੀਤੀ ਹੈ। ਇਹ ਬਹੁਤ ਪ੍ਰੇਰਣਾਦਾਇਕ ਹੈ।
ਮਿੱਤਰੋ,
ਅੱਜ ਭਾਰਤ ਸਭ ਤੋਂ ਤੇਜ਼ੀ ਨਾਲ ਵਧਣ ਵਾਲੀਆਂ ਪ੍ਰਮੁੱਖ ਅਰਥਵਿਵਸਥਾਵਾਂ ਵਿੱਚੋਂ ਇੱਕ ਹੈ। ਪਿਛਲੇ ਦੋ ਵਰ੍ਹਿਆਂ ਵਿੱਚ ਨਿਵੇਸ਼ ਵਧਿਆ ਹੈ। ਸਾਡੇ ਨੌਜਵਾਨਾਂ ਦੇ ਉੱਦਮ ਸਦਕਾ, ਸਾਡਾ ਸਟਾਰਟ-ਅੱਪ ਈਕੋ-ਸਿਸਟਮ ਦੁਨੀਆ ਦੇ ਸਭ ਤੋਂ ਵੱਡੇ ਸਿਸਟਮਾਂ ਵਿੱਚੋਂ ਇੱਕ ਹੈ। ਟੈੱਕ ਵਰਲਡ ਵਿੱਚ ਆਪਣੇ ਆਪ ਵਿੱਚ ਬਹੁਤ ਸਾਰੇ ਮੌਕੇ ਹਨ। ਭਾਰਤ ਸਰਕਾਰ ਹਰੇਕ ਪਿੰਡ ਵਿੱਚ ਹਾਈ ਸਪੀਡ ਇੰਟਰਨੈੱਟ ਪ੍ਰਦਾਨ ਕਰਨ ਲਈ ਕੰਮ ਕਰ ਰਹੀ ਹੈ। ਡਿਜੀਟਲ ਇੰਡੀਆ ਦੇ ਸਾਡੇ ਵਿਜ਼ਨ ਵਿੱਚ ਸਰਕਾਰ ਦੇ ਹਰੇਕ ਪਹਿਲੂ ਨਾਲ ਟੈਕਨੋਲੋਜੀ ਨੂੰ ਜੋੜਨਾ ਸ਼ਾਮਲ ਹੈ। ਮੈਂ ਦੁਨੀਆ ਨੂੰ ਇਨ੍ਹਾਂ ਅਵਸਰਾਂ ਦੀ ਵਰਤੋਂ ਕਰਨ ਅਤੇ ਸਾਡੇ ਦੇਸ਼ ਵਿੱਚ ਨਿਵੇਸ਼ ਕਰਨ ਦੀ ਤਾਕੀਦ ਕਰਾਂਗਾ।
ਮਿੱਤਰੋ,
ਮੀਲ ਪੱਥਰ ਮਹੱਤਵਪੂਰਨ ਹਨ। ਇਹ ਜਸ਼ਨ ਮਨਾਉਣ ਅਤੇ ਅੱਗੇ ਦੇਖਣ ਦਾ ਅਵਸਰ ਹਨ। ਮੈਂ ਬੌਸ਼ ਨੂੰ ਭਾਰਤ ਵਿੱਚ ਹੋਰ ਜ਼ਿਆਦਾ ਕੰਮ ਕਰਨ ਬਾਰੇ ਸੋਚਣ ਦੀ ਤਾਕੀਦ ਕਰਦਾ ਹਾਂ। ਆਉਣ ਵਾਲੇ 25 ਵਰ੍ਹਿਆਂ ਲਈ ਲਕਸ਼ ਨਿਰਧਾਰਿਤ ਕਰੋ ਕਿ ਤੁਹਾਡੀ ਟੀਮ ਹੋਰ ਕੀ ਕਰ ਸਕਦੀ ਹੈ। 100 ਵਰ੍ਹੇ ਪਹਿਲਾਂ ਬੌਸ਼ ਜਰਮਨ ਕੰਪਨੀ ਦੇ ਰੂਪ ਵਿੱਚ ਭਾਰਤ ਆਈ ਸੀ। ਪਰ ਅੱਜ ਇਹ ਉਤਨੀ ਹੀ ਭਾਰਤੀ ਹੈ ਜਿਤਨੀ ਇਹ ਜਰਮਨ ਹੈ। ਇਹ ਜਰਮਨ ਇੰਜਨੀਅਰਿੰਗ ਅਤੇ ਭਾਰਤੀ ਊਰਜਾ ਦੀ ਇੱਕ ਵੱਡੀ ਉਦਾਹਰਣ ਹੈ। ਇਹ ਰਿਸ਼ਤਾ ਹੋਰ ਮਜ਼ਬੂਤ ਹੁੰਦਾ ਰਹੇਗਾ। ਇੱਕ ਵਾਰ ਫਿਰ, ਮੈਂ ਬੌਸ਼ ਇੰਡੀਆ ਦੇ ਪੂਰੇ ਪਰਿਵਾਰ ਨੂੰ ਵਧਾਈ ਦਿੰਦਾ ਹਾਂ ਅਤੇ ਤੁਹਾਨੂੰ ਸ਼ੁਭਕਾਮਨਾਵਾਂ ਦਿੰਦਾ ਹਾਂ।
ਤੁਹਾਡਾ ਧੰਨਵਾਦ।
ਤੁਹਾਡਾ ਬਹੁਤ-ਬਹੁਤ ਧੰਨਵਾਦ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਮੇਰਾ ਉਦੇਸ਼ ਸਭ ਤੋਂ ਨਿਰਧਨ ਵਿਅਕਤੀ ਨੂੰ ਸਸ਼ਕਤ ਕਰਨਾ ਅਤੇ ਉਨ੍ਹਾਂ ਨੂੰ ਸਨਮਾਨਜਨਕ ਜੀਵਨ ਮਿਲੇ ਇਹ ਸੁਨਿਸ਼ਚਿਤ ਕਰਵਾਉਣਾ ਹੈ : ਪ੍ਰਧਾਨ ਮੰਤਰੀ
ਭਾਰਤ ਦਾ ਹਰ ਪ੍ਰੋਗਰਾਮ ਸੰਪੂਰਨ ਵਿਸ਼ਵ ਨੂੰ ਸਸ਼ਕਤ ਕਰੇਗਾ : ਪ੍ਰਧਾਨ ਮੰਤਰੀ
ਪ੍ਰਧਾਨ ਮੰਤਰੀ ਨੇ ਰਿਆਧ ਵਿੱਚ ਫਿਊਚਰ ਇਨਵੈਸਟਮੈਂਟ ਇਨੀਸ਼ਿਏਟਿਵ ਫੋਰਮ ਸਮੇਂ ਮੁੱਖ ਭਾਸ਼ਣ ਦਿੱਤਾ
ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ ਨੇ ਸਾਊਦੀ ਅਰਬ ਦੇ ਰਿਆਧ ਵਿੱਚ ਫਿਊਚਰ ਇਨਵੈਸਟਮੈਂਟ ਇਨੀਸ਼ਿਏਟਿਵ ਫੋਰਮ ਵਿੱਚ ਮੁੱਖ ਭਾਸ਼ਣ ਦਿੱਤਾ ।
ਇਸ ਅਵਸਰ ‘ਤੇ ਬੋਲਦਿਆਂ, ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਉਨ੍ਹਾਂ ਦਾ ਉਦੇਸ਼ ਸਭ ਤੋਂ ਗ਼ਰੀਬ ਵਿਅਕਤੀ ਨੂੰ ਸਸ਼ਕਤ ਕਰਨਾ ਅਤੇ ਉਨ੍ਹਾਂ ਨੂੰ ਸਨਮਾਨਜਨਕ ਜੀਵਨ ਮਿਲੇ ਇਹ ਸੁਨਿਸ਼ਚਿਤ ਕਰਵਾਉਣਾ ਹੈ। ਉਨ੍ਹਾਂ ਕਿਹਾ ਕਿ ਉਹ ਹਮੇਸ਼ਾ ਇਸ ਗੱਲ ‘ਤੇ ਵਿਚਾਰ ਕਰਦੇ ਰਹਿੰਦੇ ਹਨ ਕਿ ਭਾਰਤ, ਵਿਸ਼ਵ ਨੂੰ ਬਿਹਤਰ ਬਣਾਉਣ ਵਿੱਚ ਕਿਵੇਂ ਯੋਗਦਾਨ ਕਰ ਸਕਦਾ ਹੈ । ਭਾਰਤ ਵਿੱਚ ਚਲ ਰਹੇ ਸਾਡੇ ਪ੍ਰੋਗਰਾਮ ਵਿਸ਼ਵ ਭਰ ਵਿੱਚ ਚਲ ਰਹੇ ਅਜਿਹੇ ਪ੍ਰੋਗਰਾਮਾਂ ਨੂੰ ਵੀ ਹੋਰ ਮਜ਼ਬੂਤੀ ਪ੍ਰਦਾਨ ਕਰਨਗੇ । ਉਦਾਹਰਨ ਲਈ ਵਿਸ਼ਵ ਵਿੱਚੋਂ ਸਾਲ 2030 ਤੱਕ ਟੀਬੀ ਨੂੰ ਸਮਾਪਤ ਕਰਨ ਦੇ ਟੀਚੇ ਦੇ ਮੁਕਾਬਲੇ ਸਾਡਾ ਟੀਚਾ 2025 ਤੱਕ ਭਾਰਤ ਨੂੰ ਟੀਬੀ ਤੋਂ ਮੁਕਤ ਕਰਨਾ ਹੈ। ਜਦੋਂ ਭਾਰਤ ਇਸ ਵਿੱਚ ਸਫਲ ਹੋਵੇਗਾ ਤਾਂ ਸੰਪੂਰਨ ਵਿਸ਼ਵ ਅਧਿਕ ਤੰਦਰੁਸਤ ਬਣੇਗਾ ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਸਾਬਕਾ ਕੇਂਦਰੀ ਮੰਤਰੀ ਸ਼੍ਰੀ ਜਸਵੰਤ ਸਿੰਘ ਦੇ ਅਕਾਲ ਚਲਾਣੇ ‘ਤੇ ਦੁਖ ਪ੍ਰਗਟਾਇਆ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਸਾਬਕਾ ਕੇਂਦਰੀ ਮੰਤਰੀ ਸ਼੍ਰੀ ਜਸਵੰਤ ਸਿੰਘ ਦੇ ਅਕਾਲ ਚਲਾਣੇ ‘ਤੇ ਦੁਖ ਪ੍ਰਗਟਾਇਆ ਹੈ।
ਪ੍ਰਧਾਨ ਮੰਤਰੀ ਨੇ ਕਿਹਾ, "ਜਸਵੰਤ ਸਿੰਘ ਜੀ ਨੇ ਪੂਰੀ ਲਗਨ ਨਾਲ ਸਾਡੇ ਦੇਸ਼ ਦੀ ਸੇਵਾ ਕੀਤੀ, ਪਹਿਲਾਂ ਇੱਕ ਸੈਨਿਕ ਦੇ ਰੂਪ ਵਿੱਚ ਅਤੇ ਬਾਅਦ ਵਿੱਚ ਰਾਜਨੀਤੀ ਦੇ ਨਾਲ ਆਪਣੇ ਲੰਬੇ ਜੁੜਾਅ ਦੇ ਜ਼ਰੀਏ। ਅਟਲ ਜੀ ਦੀ ਸਰਕਾਰ ਦੇ ਦੌਰਾਨ ਉਨ੍ਹਾਂ ਨੇ ਮਹੱਤਵਪੂਰਨ ਮੰਤਰਾਲਿਆਂ ਨੂੰ ਸੰਭਾਲ਼ਿਆ ਅਤੇ ਵਿੱਤ, ਰੱਖਿਆ ਤੇ ਵਿਦੇਸ਼ ਮਾਮਲਿਆਂ ਦੀ ਦੁਨੀਆ ਵਿੱਚ ਆਪਣੇ ਸ੍ਰੇਸ਼ਠ ਕੰਮਕਾਜ ਦੀ ਅਮਿੱਟ ਛਾਪ ਛੱਡੀ। ਉਨ੍ਹਾਂ ਦੇ ਅਕਾਲ ਚਲਾਣੇ ਤੋਂ ਅਤਿਅੰਤ ਦੁਖੀ ਹਾਂ।"
ਪ੍ਰਧਾਨ ਮੰਤਰੀ ਨੇ ਕਿਹਾ, "ਜਸਵੰਤ ਸਿੰਘ ਜੀ ਰਾਜਨੀਤੀ ਅਤੇ ਸਮਾਜ ਨਾਲ ਜੁੜੇ ਮਾਮਲਿਆਂ ਵਿੱਚ ਆਪਣੇ ਅਦੁੱਤੀ ਦ੍ਰਿਸ਼ਟੀਕੋਣ ਦੇ ਲਈ ਹਮੇਸ਼ਾ ਯਾਦ ਕੀਤੇ ਜਾਣਗੇ। ਮੈਂ ਵਿਭਿੰਨ ਆਪਸੀ ਵਾਰਤਾਲਾਪਾਂ ਨੂੰ ਸਦਾ ਯਾਦ ਰੱਖਾਂਗਾ। ਉਨ੍ਹਾਂ ਦੇ ਪਰਿਵਾਰ ਅਤੇ ਸਮਰਥਕਾਂ ਦੇ ਪ੍ਰਤੀ ਮੇਰੀਆਂ ਗਹਿਰੀਆਂ ਸੰਵੇਦਨਾਵਾਂ ਹਨ। ਓਮ ਸ਼ਾਂਤੀ।"
ਪ੍ਰਧਾਨ ਮੰਤਰੀ ਨੇ ਸ਼੍ਰੀ ਮਾਨਵੇਂਦਰ ਸਿੰਘ ਨਾਲ ਵੀ ਗੱਲ ਕੀਤੀ ਅਤੇ ਸ਼੍ਰੀ ਜਸਵੰਤ ਸਿੰਘ ਦੇ ਦੁਖਦ ਅਕਾਲ ਚਲਾਣੇ ‘ਤੇ ਗਹਿਰਾ ਸੋਗ ਪ੍ਰਗਟ ਕੀਤਾ।
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਵਿਗਿਆਨ ਅਤੇ ਟੈਕਨੋਲੋਜੀ ਵਿਭਾਗ  ਦੀ ਹਿਮਾਇਤ ਪ੍ਰਾਪਤ ਸਟਾਰਟ-ਅੱਪ ਕੋਵਿਡ-19 ਦੇ ਮੁਕਾਬਲੇ ਲਈ ਕੁਦਰਤੀ, ਅਲਕੋਹਲ-ਰਹਿਤ ਸੈਨੇਟਾਈਜ਼ਰ ਬਣਾਵੇਗਾ
ਵਿਗਿਆਨ ਅਤੇ ਟੈਕਨੋਲੋਜੀ ਵਿਭਾਗ  ਦੇ ਸਕੱਤਰ, ਪ੍ਰੋਫੈਸਰ ਆਸ਼ੂਤੋਸ਼ ਸ਼ਰਮਾ ਦਾ ਕਹਿਣਾ ਹੈ " ਬਾਇਓ-ਸਰਫੈਕਟੈਂਟ ਅਧਾਰਿਤ ਕੀਟਾਣੂਨਾਸ਼ਕ ਸਾਲਿਊਸ਼ਨਸ ਬਾਇਓਡੀਗ੍ਰੇਡੇਬਲ, ਵਾਤਾਵਰਣ ਮਿੱਤਰ ਅਤੇ ਚਮੜੀ ਨੂੰ ਪ੍ਰਭਾਵਿਤ ਨਾ ਕਰਨ ਵਾਲਾ ਹੈ "
ਗ੍ਰੀਨ ਪਿਰਾਮਿਡ ਬਾਇਓਟੈੱਕ , ਜੋ ਕਿ ਪੁਣੇ, ਮਹਾਰਾਸ਼ਟਰ ਦੀ ਇੱਕ ਖੁਰਾਕ, ਖੇਤੀ, ਬਾਇਓਟੈੱਕਨਾਲੋਜੀ ਦਾ ਵਿੱਤ ਪੋਸ਼ਣ ਕਰਨ ਵਾਲੀ ਕੰਪਨੀ ਹੈ, ਨੂੰ ਵਿਗਿਆਨ ਅਤੇ ਟੈਕਨੋਲੋਜੀ ਵਿਭਾਗ  ਦੁਆਰਾ ਕੁਦਰਤੀ, ਅਲਕੋਹਲ-ਰਹਿਤ ਸੈਨੇਟਾਈਜ਼ਰ, ਹੱਥਾਂ ਅਤੇ ਸਤਹਾਂ ਉੱਤੇ ਲਗਾਉਣ ਲਈ ਤਿਆਰ ਕਰਨ ਲਈ ਮਾਲੀ ਮਦਦ ਪ੍ਰਦਾਨ ਕੀਤੀ ਜਾ ਰਹੀ ਹੈ। ਇਸ ਸੈਨੇਟਾਈਜ਼ਰਾ ਦੇ ਲੰਬੀ ਮਿਆਦ ਦੇ ਐਂਟੀਬੈਕਟੀਰੀਅਲ ਅਤੇ ਐਂਟੀਵਾਇਰਲ ਪ੍ਰਭਾਵ ਹੁੰਦੇ ਹਨ।
ਇਹ ਭਾਰਤ ਵਿੱਚ ਕੋਵਿਡ-19 ਨਾਲ ਜੰਗ ਵਿੱਚ ਪ੍ਰਭਾਵੀ ਸਿੱਧ ਹੋ ਸਕਦੇ ਹਨ। ਕਿਉਂਕਿ ਇਹ ਬਿਮਾਰੀ ਛੂਤ ਰਾਹੀਂ ਫੈਲਦੀ ਹੈ, ਇਸ ਲਈ ਹੱਥਾਂ ਦੀ ਸਫਾਈ, ਆਮ ਕੰਮ ਆਉਣ ਵਾਲੇ ਟੇਬਲਾਂ, ਕੰਪਿਊਟਰਾਂ, ਕੁਰਸੀਆਂ, ਮੋਬਾਈਲ, ਫੋਨਜ਼, ਤਾਲੇ ਆਦਿ ਦੀ ਸਫਾਈ ਇਸ ਪ੍ਰਸਾਰ ਨੂੰ ਸੀਮਿਤ ਕਰਨ ਲਈ ਜ਼ਰੂਰੀ ਹੈ। ਸਾਬਣ ਜਾਂ ਅਲਕੋਹਲ ਦੀ ਵਰਤੋਂ ਇਸ ਵਾਇਰਸ ਦੀ ਬਾਹਰੀ ਪਤਲੀ ਤਹਿ ਨੂੰ ਨਸ਼ਟ ਕਰ ਸਕਦੀ ਹੈ ਪਰ ਅਸਾਨੀ ਨਾਲ ਮੁਹੱਈਆ ਹੋਣ ਵਾਲਾ ਸਾਬਣ ਅਤੇ ਪਾਣੀ ਇਸ ਵਾਇਰਸ ਲਈ ਚੁਣੌਤੀ ਹੁੰਦਾ ਹੈ। ਪਰ ਅਲਕੋਹਲ ਅਤੇ ਪਾਣੀ ਦੇ ਮਿਕਸਚਰ ਦੀ ਵਰਤੋਂ ਦੀ ਸੁਵਿਧਾ ਤੱਕ ਪਹੁੰਚ ਵੀ ਔਖੀ ਹੁੰਦੀ ਹੈ।
ਗ੍ਰੀਨ ਪਿਰਾਮਿਡ ਬਾਇਓਟੈੱਕ ਦੁਆਰਾ ਵਿਕਸਿਤ ਕੀਤਾ ਇਹ ਸੈਨੇਟਾਈਜ਼ਰ, ਜਿਸ ਦਾ ਸਰਗਰਮ ਫਾਰਮਾਸਿਊਟੀਕਲ ਇਨਗ੍ਰੀਡੀਐਂਟ  ਇੱਕ ਬਾਇਓ-ਸਰਫੈਕਟੈਂਟ ਹੈ, ਜੋ ਕਿ ਬੈਕਟੀਰੀਆ ਅਤੇ ਵਾਇਰਸਾਂ ਵਿਰੁੱਧ ਲੰਬੀ ਸੁਰੱਖਿਆ ਪ੍ਰਦਾਨ ਕਰਦਾ ਹੈ, ਉਹ ਇਨਫੈਕਸ਼ਨ ਦੇ ਖਤਰੇ ਨੂੰ ਘਟਾਉਣ ਵਾਲਾ ਇੱਕ ਅਹਿਮ ਬਦਲ ਸਿੱਧ ਹੋ ਸਕਦਾ ਹੈ । ਇਸ ਦੀ ਬਿਮਾਰੀ ਪੈਦਾ ਕਰਨ ਵਾਲੇ ਬੈਕਟੀਰੀਆ ਅਤੇ ਖਮੀਰ ਦੇ ਇੱਕ ਵਿਆਪਕ ਲੜੀ ਸਮੂਹ ਵਿਰੁੱਧ ਪਰਖ ਕੀਤੀ ਗਈ ਹੈ। ਇਹ ਫਾਰਮੂਲੇਸ਼ਨ ਹੱਥਾਂ ਅਤੇ ਤਹਿਆਂ ਨੂੰ ਸਾਫ ਕਰਨ ਦਾ ਇੱਕ ਸਰਲ ਅਤੇ ਪ੍ਰਭਾਵੀ ਮਾਰਗ ਪ੍ਰਦਾਨ ਕਰ ਸਕਦਾ ਹੈ ਅਤੇ ਇਹ ਪੂਰੀ ਤਰ੍ਹਾਂ ਬਾਇਓ-ਡਿਗ੍ਰੇਡੇਬਲ, ਕੁਦਰਤੀ ਅਤੇ ਅਲਕੋਹਲ-ਰਹਿਤ ਹੈ। ਸੈਨੇਟਾਈਜ਼ੇਸ਼ਨ ਤੋਂ ਇਲਾਵਾ ਏਪੀਆਈ ਵਿੱਚ ਫਾਈਬਰੋ-ਬਲਾਸਟ ਐਕਟੀਵਿਟੀ ਦੀ ਸਹਾਇਤਾ ਕਰਨ ਦਾ ਵਿਸ਼ੇਸ਼ ਗੁਣ ਹੈ। ਇਸ ਤਰ੍ਹਾਂ ਇਸ ਦੀ ਵਰਤੋਂ ਜ਼ਖਮਾਂ ਨੂੰ ਸਾਫ ਕਰਨ ਵਿੱਚ ਕੀਤੀ ਜਾ ਸਕਦੀ ਹੈ ਅਤੇ ਇਹ ਸੁੱਕੇਪਣ ਅਤੇ ਚਮੜੀ ਦੀ ਜਲਨ ਨੂੰ ਰੋਕਦਾ ਹੈ। ਇਸ ਤੋਂ ਇਲਾਵਾ ਇਹ ਉਤਪਾਦ ਜਿਸ ਦੀ ਟੈਕਨੋਲੋਜੀ ਧਾਰਨਾ ਅਤੇ ਅਨੁਭਵ ਦਾ ਅਣੁਪ੍ਰਯੋਗ ਦਾ ਨਿਰਮਾਣ ਕੀਤਾ ਗਿਆ ਹੈ, ਚਮੜੀ ਲਈ ਨੁਕਸ ਰਹਿਤ ਹੈ।
ਵਿਗਿਆਨ ਅਤੇ ਟੈਕਨੋਲੋਜੀ ਵਿਭਾਗ  ਦੇ ਸਕੱਤਰ, ਪ੍ਰੋਫੈਸਰ ਆਸ਼ੂਤੋਸ਼ ਸ਼ਰਮਾ ਨੇ ਕਿਹਾ, "ਚਮੜੀ ਨੂੰ ਡਿਸਇਨਫੈਕਟ ਕਰਨ ਦੇ ਸਾਬਣ ਅਤੇ ਪਾਣੀ, ਅਲਕੋਹਲ ਅਧਾਰਿਤ ਫਾਰਮੂਲੇਸ਼ਨ, ਮੀਡੀਆ ਵਿੱਚ ਸ਼ਾਮਲ ਨੈਨੋਪਾਰਟੀਕਲਜ਼ ਆਦਿ ਕਈ ਤਰੀਕੇ ਹਨ। ਉਪਲਬਧਤਾ, ਸੰਦਰਭ ਅਤੇ ਹਾਲਾਤ ਅਨੁਸਾਰ ਇਨ੍ਹਾਂ ਵਿੱਚੋਂ ਹਰੇਕ ਦੀ ਆਪਣੀ ਤਾਕਤ ਅਤੇ ਫਾਇਦੇ ਹਨ। ਬਾਇਓ-ਸਰਫੈਕਟੈਂਟ ਅਧਾਰਿਤ ਡਿਸਇਨਫੈਕਟਿੰਗ ਸਾਲਿਊਸ਼ਨਸ ਬਾਇਓਡਿਗ੍ਰੇਡੇਬਲ, ਵਾਤਾਵਰਣ ਦੇ ਅਨੁਕੂਲ ਅਤੇ ਚਮੜੀ ਲਈ ਸਰਲ ਹਨ।"
ਗ੍ਰੀਨ ਪਿਰਾਮਿਡ ਬਾਇਓਟੈੱਕ  ਇੱਕ ਪੁਣੇ ਸਥਿਤ ਕੰਪਨੀ ਹੈ ਜੋ ਇਸ ਉੱਚ ਖੋਜ ਸੰਸਥਾਨ ਸੀਐੱਸਆਈਆਰ-ਨੈਸ਼ਨਲ ਕੈਮੀਕਲ ਲੈਬਾਰਟਰੀ  ਦੀ ਸਪਿਨ ਆਫ ਹੈ ਅਤੇ ਇਸ ਦੀ ਮਾਲੀ ਮਦਦ ਟੀਡੀਬੀ, ਡੀਐੱਸਟੀ ਦੁਆਰਾ ਕੀਤੀ ਜਾਂਦੀ ਹੈ ਅਤੇ ਐਂਟਰਪ੍ਰਿਨਿਓਰਸ਼ਿਪ ਡਿਵੈਲਪਮੈਂਟ ਸੈਂਟਰ , ਪੁਣੇ ਦੁਆਰਾ ਇਨਕਿਊਬੇਟ ਕੀਤੀ ਗਈ ਹੈ। ਮਾਈਕ੍ਰੋਬਾਇਓਲੋਜੀ ਵਿੱਚ ਪੀਐੱਚਡੀ ਡਾ. ਅਸਮਿਤ ਪ੍ਰਭੁਨ ਇਸ ਦੇ ਸੰਸਥਾਪਕ ਅਤੇ ਡਾਇਰੈਕਟਰ ਹਨ।
ਵਧੇਰੇ ਜਾਣਕਾਰੀ ਲਈ ਸੰਪਰਕ ਕਰੋ
ਡਾ. ਅਸਮਿਤਾ ਪ੍ਰਭੁਨ   ਗ੍ਰੀਨ ਪਿਰਾਮਿਡ ਬਾਇਓਟੈੱਕ ਪ੍ਰਾਈਵੇਟ ਲਿਮਿਟਿਡ, ਐੱਨਸੀਐੱਲ asmita.prabhune[at]gmail[dot]com
ਮੋਬਾਈਲ 98222-44149
ਵਾਤਾਵਰਣ,ਜੰਗਲਾਤ ਅਤੇ ਜਲਵਾਯੂ ਪਰਿਵਰਤਨ ਮੰਤਰਾਲਾ
ਐੱਮਓਈਐੱਫਸੀਸੀ ਦੁਆਰਾ “ਪਲਾਸਟਿਕ ਪ੍ਰਦੂਸ਼ਣ ਨਾਲ ਨਿਪਟਣ ਦੇ ਲਈ ਪਲਾਸਟਿਕ ਕਚਰਾ ਪ੍ਰਬੰਧਨ” ‘ਤੇ ਵਰਚੁਅਲ ਵਰਕਸ਼ਾਪ ਆਯੋਜਿਤ
ਪਲਾਸਟਿਕ ਪ੍ਰਦੂਸ਼ਣ- ਇੱਕ ਆਲਮੀ ਸਮੱਸਿਆ
ਪਲਾਸਟਿਕ ਕਚਰੇ ਦਾ ਪ੍ਰਭਾਵੀ ਢੰਗ ਨਾਲ ਪ੍ਰਬੰਧਨ ਕਰਨ ਦੇ ਲਈ ਨਗਰ ਸੰਸਥਾਵਾਂ ਦੀ ਭੂਮਿਕਾ ਅਨਿੱਖੜਵੀਂ ਹੈ
ਵਾਤਾਵਰਣ, ਵਣ ਤੇ ਜਲਵਾਯੂ ਪਰਿਵਰਤਨ ਮੰਤਰਾਲਾ , ਭਾਰਤ ਸਰਕਾਰ, ਭਾਰਤ ਵਿੱਚ ਨੌਰਵੇ ਦੇ ਦੂਤਾਵਾਸ ਅਤੇ ਸੰਯੁਕਤ ਰਾਸ਼ਟਰ ਵਾਤਾਵਰਣ ਪ੍ਰੋਗਰਾਮ  ਨੇ “ਭਾਰਤ-ਨੌਰਵੇ ਸਮੁੰਦਰੀ ਪ੍ਰਦੂਸ਼ਣ ਪਹਿਲ” ਦੇ ਤਤਵਾਧਾਨ ਵਿੱਚ “ਪਲਾਸਟਿਕ ਪ੍ਰਦੂਸ਼ਣ ਨਾਲ ਨਿਪਟਣ ਦੇ ਲਈ ਪ੍ਰਭਾਵੀ ਪਲਾਸਟਿਕ ਕਚਰਾ ਪ੍ਰਬੰਧਨ” ‘ਤੇ ਅੱਜ ਇੱਕ ਵਰਚੁਅਲ ਵਰਕਸ਼ਾਪ ਦਾ ਆਯੋਜਨ ਕੀਤਾ।
ਵਰਕਸ਼ਾਪ ਵਿੱਚ ਨੀਤੀ ਨਿਰਮਾਤਾਵਾਂ, ਭਾਰਤ ਅਤੇ ਨੌਰਵੇ ਦੀ ਨਗਰ ਪਾਲਿਕਾਵਾਂ ਦੇ ਸ਼ਹਿਰ ਪੱਧਰ ਦੇ ਅਧਿਕਾਰੀਆਂ, ਰਾਜ ਪ੍ਰਦੂਸ਼ਣ ਕੰਟ੍ਰੋਲ ਬੋਰਡ/ ਪ੍ਰਦੂਸ਼ਣ ਕੰਟ੍ਰੋਲ ਕਮੇਟੀ, ਵਾਤਾਵਰਣ ਵਿਭਾਗ, ਸ਼ਹਿਰੀ ਵਿਕਾਸ ਵਿਭਾਗ, ਰਿਸਰਚ ਅਤੇ ਅਕਾਦਮਿਕ ਸੰਗਠਨਾਂ ਨੇ ਹਿੱਸਾ ਲਿਆ। ਨੌਰਵੇ ਦੇ ਓਸਲੋ ਅਤੇ ਸਤਾਵੰਜਰ ਸ਼ਹਿਰ ਦੇ ਬੁਲਾਰਿਆਂ ਨੇ ਇੰਦੌਰ ਅਤੇ ਅੰਬਿਕਾਪੁਰ ਦੇ ਵਕਤਾਵਾਂ ਦੇ ਨਾਲ ਪਲਾਸਟਿਕ ਕਚਰਾ ਪ੍ਰਬੰਧਨ ਵਿੱਚ ਅਪਣਾਈ ਜਾਣ ਵਾਲੀ ਸਰਵਸ਼੍ਰੇਸ਼ਠ ਕਾਰਜ ਪ੍ਰਣਾਲੀ ਨੂੰ ਸਾਂਝਾ ਕਰ ਉਨ੍ਹਾਂ ਦੀ ਜਾਣਕਾਰੀ ਵਿੱਚ ਇਜ਼ਾਫਾ ਕੀਤਾ ਅਤੇ ਮੰਨਿਆ ਕਿ ਪਲਾਸਟਿਕ ਕਚਰਾ ਇੱਕ ਆਲਮੀ ਸਮੱਸਿਆ ਹੈ। ਵਾਤਾਵਰਣ, ਵਣ ਅਤੇ ਜਲਵਾਯੂ ਪਰਿਵਰਤਨ ਮੰਤਰਾਲਾ, ਭਾਰਤ ਸਰਕਾਰ ਅਤੇ ਨੌਰਵੇ ਦੀ ਵਾਤਾਵਰਣ ਏਜੰਸੀ ਨੇ ਦੋਵਾਂ ਦੇਸ਼ਾਂ ਤੋਂ ਸਿੰਗਲ ਯੂਜ਼ ਵਾਲੇ ਪਲਾਸਟਿਕ ਨੂੰ ਘੱਟ ਕਰਨ ਅਤੇ ਪਲਾਸਟਿਕ ਕਚਰੇ ਦੇ ਪ੍ਰਭਾਵੀ ਪ੍ਰਬੰਧਨ ਦੇ ਲਈ ਨੀਤੀ ਅਤੇ ਨਿਯਾਮਕ ਢਾਂਚੇ ਸੰਬੰਧੀ ਚਿੰਤਾ ਨੂੰ ਉਜਾਗਰ ਕੀਤਾ ਗਿਆ।
ਵਾਤਾਵਰਣ, ਵਣ ਅਤੇ ਜਲਵਾਯੂ ਪਰਿਵਰਤਨ ਮੰਤਰਾਲੇ ਵਿੱਚ ਐਡੀਸ਼ਨਲ ਸਕੱਤਰ ਨੇ ਪਲਾਸਟਿਕ ਕਚਰੇ ਦੇ ਪ੍ਰਬੰਧਨ ਵਿੱਚ ਨਗਰ ਸੰਸਥਾਵਾਂ ਦੀ ਮਹੱਤਵਪੂਰਨ ਭੂਮਿਕਾ ਨੂੰ ਦੋਹਰਾਇਆ ਅਤੇ ਪਹਿਚਾਣੀ ਗਈ ਸਿੰਗਲ ਇਸਤੇਮਾਲ ਕੀਤੀ ਪਲਾਸਟਿਕ ਵਸਤੂਆਂ ‘ਤੇ ਪਾਬੰਦੀ ਲਾਗੂ ਕਰਨ ਦੀ ਸਫਲਤਾ ਸਹਿਤ ਪਲਾਸਟਿਕ ਕਚਰੇ ਦਾ ਪ੍ਰਭਾਵੀ ਪ੍ਰਬੰਧਨ ਸੁਨਿਸ਼ਚਿਤ ਕਰਨ ਦੇ ਲਈ ਸਾਰੇ ਹਿਤਧਾਰਕਾਂ ਨੂੰ ਪ੍ਰਭਾਵੀ ਤਰੀਕੇ ਨਾਲ ਜੋੜਣ ਦੀ ਜ਼ਰੂਰਤ ‘ਤੇ ਜ਼ੋਰ ਦਿੱਤਾ। ਪਲਾਸਟਿਕ ਵਸਤੂਆਂ ਦੇ ਸਿੰਗਲ ਯੂਜ਼ ‘ਤੇ ਪਾਬੰਦੀ 1 ਜੁਲਾਈ 2022 ਤੋਂ ਲਾਗੂ ਹੋਵੇਗੀ। ਨੌਰਵੇ ਦੇ ਦੂਤਾਵਾਸ ਦੇ ਡਿਪਟੀ ਚੀਫ ਆਵ੍ ਮਿਸ਼ਨ ਨੇ ਜ਼ਿਕਰ ਕੀਤਾ ਕਿ ਪਲਾਸਟਿਕ ਪ੍ਰਦੂਸ਼ਣ ਇੱਕ ਆਲਮੀ, ਆਮ ਸਮੱਸਿਆ ਹੈ ਅਤੇ ਸਾਰੇ ਦੇਸ਼ਾਂ ਦਰਮਿਆਨ ਉਨ੍ਹਾਂ ਦੇ ਅਨੁਭਵਾਂ ਅਤੇ ਸਰਵਸ਼੍ਰੇਸ਼ਠ ਕਾਰਜਪ੍ਰਣਾਲੀ ਨੂੰ ਸਾਂਝਾ ਕਰਨਾ ਜ਼ਰੂਰੀ ਹੈ। ਉਨ੍ਹਾਂ ਨੇ ਆਸ਼ਾ ਵਿਅਕਤ ਕੀਤੀ ਕਿ ਪਲਾਸਟਿਕ ਕਚਰਾ ਪ੍ਰਬੰਧਨ ‘ਤੇ ਅੱਜ ਦੇ ਪ੍ਰਭਾਵੀ ਅਦਾਨ-ਪ੍ਰਦਾਨ ਤੋਂ ਸਾਨੂੰ ਇੱਕ-ਦੂਸਰੇ ਤੋਂ ਸਿੱਖਣ ਵਿੱਚ ਮਦਦ ਮਿਲੇਗੀ। ਯੂਐੱਨਈਪੀ ਇੰਡੀਆ ਕੰਟ੍ਰੀ ਔਫਿਸ ਦੇ ਪ੍ਰਮੁੱਖ ਨੇ ਕਿਹਾ ਕਿ ਭਾਰਤ 1 ਜੁਲਾਈ, 2022 ਤੋਂ ਚੁਨਿੰਦਾ ਸਿੰਗਲ ਯੂਜ਼ ਵਾਲੇ ਪਲਾਸਟਿਕ ‘ਤੇ ਇਤਿਹਾਸਿਕ ਪਾਬੰਦੀ ਲਗਾਉਣ ਦੇ ਨਾਲ ਅੱਗੇ ਵਧ ਰਿਹਾ ਹੈ ਅਤੇ ਪਾਬੰਦੀ ਦੀ ਸਫਲਤਾ ਅਤੇ ਵਿਕਲਪ ਚੁਣਨ ਦੀ ਦਿਸ਼ਾ ਵਿੱਚ ਯੋਗਦਾਨ ਕਰਨ ਵਿੱਚ ਸ਼ਹਿਰੀ ਸਥਾਨਕ ਸੰਸਥਾਵਾਂ, ਪ੍ਰਦੂਸ਼ਣ ਕੰਟ੍ਰੋਲ ਬੋਰਡਾਂ, ਉਦਯੋਗਾਂ, ਰਿਸਰਚ ਸੰਸਥਾਵਾਂ ਅਤੇ ਆਮ ਜਨਤਾ ਦੀ ਵਿਆਪਕ ਤੌਰ ‘ਤੇ ਇੱਕ ਵੱਡੀ ਜ਼ਿੰਮੇਦਾਰੀ ਹੈ।
ਮੀਟਿੰਗ ਦੌਰਾਨ, ਸਿੰਗਲ ਯੂਜ਼ ਵਾਲੀਆਂ ਚੁਣੀਆਂ ਹੋਈਆਂ ਪਲਾਸਟਿਕ ਵਸਤੂਆਂ ‘ਤੇ ਪਾਬੰਦੀ ਬਾਰੇ ਨਗਰ ਪਾਲਿਕਾਵਾਂ ਨੂੰ ਯਾਦ ਦਿਲਵਾਇਆ ਗਿਆ ਜੋ 1 ਜੁਲਾਈ 2022 ਤੋਂ ਲਾਗੂ ਹੋਵੇਗਾ। ਅਧਿਕਾਰੀਆਂ ਨੂੰ ਬੇਨਤੀ ਕੀਤੀ ਗਈ ਸੀ ਕਿ ਉਹ ਪਾਬੰਦੀ ਨੂੰ ਲਾਗੂ ਕਰਨ ਦੇ ਲਈ ਆਪਣੇ ਪ੍ਰਯਤਨਾਂ ‘ਤੇ ਧਿਆਨ ਕੇਂਦ੍ਰਿਤ ਕਰਦੇ ਹੋਏ, ਆਪਣੇ ਅਧਿਕਾਰ ਖੇਤਰ ਵਿੱਚ ਆਪਣੀਆਂ ਟੀਮਾਂ ਦੀ ਅਗਵਾਈ ਕਰਨ ਜਿਸ ਦੀ ਨੋਟੀਫਿਕੇਸ਼ਨ 12 ਅਗਸਤ, 2021 ਨੂੰ ਜਾਰੀ ਕੀਤੀ ਗਈ ਸੀ। ਇਹ ਵੀ ਬੇਨਤੀ ਕੀਤੀ ਗਈ ਕਿ ਪ੍ਰਤੀਬੰਧਿਤ ਸਿੰਗਲ ਯੂਜ਼ ਇਸਤੇਮਾਲ ਵਾਲੀ ਚੋਣਵੀਆਂ ਪਲਾਸਟਿਕ ਵਸਤੂਆਂ ਦੇ ਵਿਕਲਪਾਂ ਨੂੰ ਚੁਣਨ ਵਿੱਚ ਵਪਾਰੀਆਂ, ਖੁਦਰਾ ਦੁਕਾਨਦਾਰਾਂ, ਵਿਤਰਕਾਂ ਦੇ ਨਾਲ-ਨਾਲ ਗ੍ਰਾਹਕਾਂ ਦੀ ਮਦਦ ਕੀਤੀ ਜਾਵੇ। ਮੰਤਰਾਲੇ ਨੇ ਦੋਹਰਾਇਆ ਕਿ ਪਾਬੰਦੀ ਦੀ ਸਫਲਤਾ ਸਾਰੇ ਆਪਰੇਟਰਾਂ ਦੇ ਪ੍ਰਭਾਵੀ ਜੁੜਾਅ ਅਤੇ ਸਹਿਯੋਗਾਤਮਕ ਕਾਰਜਾਂ ਨਾਲ ਸੰਭਵ ਹੋਵੇਗੀ।
ਕਬਾਇਲੀ ਮਾਮਲੇ ਮੰਤਰਾਲਾ
ਸ਼੍ਰੀ ਅਰਜੁਨ ਮੁੰਡਾ ਨੇ ਨਿਊਜ਼ੀਲੈਂਡ ਦੀ ਫੂਡ ਸੁਰੱਖਿਆ, ਸੀਮਾ ਸ਼ੁਲਕ ਅਤੇ ਸਾਬਕਾ ਸੈਨਿਕ ਮੰਤਰੀ ਸੁਸ਼੍ਰੀ ਮੇਕਾ ਵੈਟਿਰੀ ਦੇ ਨਾਲ ਅਧਿਕਾਰਿਕ ਗੱਲਬਾਤ ਕੀਤੀ
ਨਿਊਜ਼ੀਲੈਂਡ ਸਰਕਾਰ ਦੀ ਫੂਡ ਸੁਰੱਖਿਆ, ਸੀਮਾ ਸ਼ੁਲਕ ਅਤੇ ਸਾਬਕਾ ਸੈਨਿਕ ਮੰਤਰੀ ਅਤੇ ਖੇਤੀਬਾੜੀ ਅਤੇ ਅੰਕੜੇ ਦੀ ਸਹਾਇਕ ਮੰਤਰੀ ਸੁਸ਼੍ਰੀ ਮੇਕਾ ਵੈਟਿਰੀ ਦੀ ਅਗਵਾਈ ਹੇਠ ਇੱਕ ਆਧਿਕਾਰਿਕ ਪ੍ਰਤੀਨਿਧੀਮੰਡਲ ਨੇ ਅੱਜ ਨਵੀਂ ਦਿੱਲੀ ਵਿੱਚ ਕਬਾਇਲੀ ਮਾਮਲੇ ਮੰਤਰੀ ਸ਼੍ਰੀ ਅਰਜੁਨ ਮੁੰਡਾ ਨਾਲ ਮੁਲਾਕਾਤ ਕੀਤੀ।
ਭਾਰਤ ਵਿੱਚ ਨਿਊਜ਼ੀਲੈਂਡ ਦੇ ਹਾਈ ਕਮਿਸ਼ਨਰ ਐਕਸੀਲੈਂਸੀ ਸ਼੍ਰੀ ਡੇਵਿਡ ਪਾਈਨ ਅਤੇ ਭਾਰਤ ਵਿੱਚ ਨਿਊਜ਼ੀਲੈਂਡ ਦੇ ਹਾਈ ਕਮਿਸ਼ਨਰ ਸ਼੍ਰੀ ਬ੍ਰੇਂਟ ਰੈਪਸਨ ਇਸ ਪ੍ਰਤੀਨਿਧੀਮੰਡਲ ਦਾ ਹਿੱਸਾ ਸਨ। ਇਸ ਬੈਠਕ ਵਿੱਚ ਭਾਰਤ ਸਰਕਾਰ ਦੇ ਕਬਾਇਲੀ ਮਾਮਲੇ ਸਕੱਤਰ ਸ਼੍ਰੀ ਅਨਿਲ ਝਾਅ ਅਤੇ ਕਬਾਇਲੀ ਮਾਮਲੇ ਮੰਤਰਾਲੇ ਦੇ ਸੀਨੀਅਰ ਅਧਿਕਾਰੀ ਵੀ ਮੌਜੂਦ ਸਨ।
ਇੱਕ ਦੇਸ਼ੀ ਮਾਓਰੀ ਹੋਣ ਦੇ ਨਾਤੇ ਸੁਸ਼੍ਰੀ ਵੈਟਿਰੀ ਨੇ ਭਾਰਤ ਦੇ ਕਬਾਇਲੀ ਸਮੁਦਾਏ ਵਿੱਚ ਵਿਸ਼ੇਸ਼ ਰੂਪ ਤੋਂ ਕਬਾਇਲੀ ਮਹਿਲਾਵਾਂ ਦੇ ਸਸ਼ਕਤੀਕਰਣ ਅਤੇ ਸ਼ਾਸਨ ਵਿੱਚ ਉਨ੍ਹਾਂ ਦੀ ਅਗਵਾਈ ਭੂਮਿਕਾਵਾਂ ਦੇ ਸੰਬੰਧ ਵਿੱਚ ਗਹਿਰੀ ਰੁਚੀ ਦਿਖਾਈ। ਸ਼੍ਰੀ ਅਰਜੁਨ ਮੁੰਡਾ ਅਤੇ ਸੁਸ਼੍ਰੀ ਮੇਕਾ ਵੈਟਿਰੀ ਨੇ ਭਾਰਤ ਦੇ ਕਬਾਇਲੀ ਸਮੁਦਾਏ ਕਰਨ ਵਾਲੀ ਆਪਣੀਆਂ –ਆਪਣੀਆਂ ਸਰਕਾਰਾਂ ਦੇ ਵੱਖ-ਵੱਖ ਦ੍ਰਿਸ਼ਟੀਕੋਣ ਬਾਰੇ ਚਰਚਾ ਕੀਤੀ। ਸੁਸ਼੍ਰੀ ਵੈਟਿਰੀ ਨੇ ਦੋਨਾਂ ਦੇਸ਼ਾਂ ਦੇ ਲੋਕਾਂ ਦਰਮਿਆਨ ਪਾਰਸਪਰਿਕ ਸੰਬੰਧ ਬਣਾਉਣ ਦੇ ਯਤਨ ਦੇ ਰੂਪ ਵਿੱਚ ਵਿਸ਼ੇਸ਼ ਤੌਰ ‘ਤੇ ਭਾਰਤ ਦੇ ਕਬਾਇਲੀ ਸਮੁਦਾਏ ਅਤੇ ਨਿਊਜ਼ੀਲੈਂਡ ਦੇ ਦੇਸ਼ੀ ਲੋਕਾਂ ਦਰਮਿਆਨ ਸੰਬੰਧਾਂ ਦੇ ਆਦਾਨ-ਪ੍ਰਦਾਨ ਅਤੇ ਸੰਵਾਦ ਨੂੰ ਵਧਾਉਣ ਦੇ ਅਵਸਰ ਖੋਜਣ ‘ਤੇ ਜ਼ੋਰ ਦਿੱਤਾ।
ਸੁਸ਼੍ਰੀ ਵੈਟਿਰੀ ਦੀ ਇਹ ਯਾਤਰਾ ਵਪਾਰ ਅਤੇ ਆਰਥਿਕ ਹਿਤਾਂ ਤੇ ਪਰੇ ਭਾਰਤ ਦੇ ਨਾਲ ਵਿਆਪਕ ਸੰਬੰਧ ਬਣਾਉਣ ਦੀ ਨਿਊਜ਼ੀਲੈਂਡ ਦੀ ਇੱਛਾ ਨਾਲ ਸੰਬੰਧਿਤ ਹੈ।
ਯੁਵਾ ਮਾਮਲੇ ਤੇ ਖੇਡ ਮੰਤਰਾਲਾ
ਨਹਿਰੂ ਯੁਵਾ ਕੇਂਦਰ ਸੰਗਠਨ ‘ਸੁਤੰਤਰਤਾ ਸੈਨਾਨੀਆਂ ਨੂੰ ਸ਼ਰਧਾਂਜਲੀ’ ਵਿਸ਼ੇ ‘ਤੇ 623 ਜ਼ਿਲ੍ਹਿਆਂ ਵਿੱਚ ਸ਼ਹੀਦ ਦਿਵਸ ਦਾ ਆਯੋਜਨ ਕਰੇਗਾ
ਐੱਨਵਾਈਕੇਐੱਸ ਨਾਲ ਜੁੜੇ ਯੁਵਾ ਵਲੰਟੀਅਰ 8 ਰਾਜਾਂ ਅਤੇ 2 ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਵਿੱਚ 14 ਸਥਾਨਾਂ ‘ਤੇ ਆਯੋਜਿਤ ਕੀਤੇ ਜਾ ਰਹੇ ਵਿਸ਼ੇਸ਼ ਪ੍ਰੋਗਰਾਮਾਂ ਵਿੱਚ ਹਿੱਸਾ ਲੈਣਗੇ
ਆਜ਼ਾਦੀ ਕਾ ਅੰਮ੍ਰਿਤ ਮਹੋਤਸਵ ਦੇ ਇੱਕ ਹਿੱਸੇ ਦੇ ਰੂਪ ਵਿੱਚ ਨਹਿਰੂ ਯੁਵਾ ਕੇਂਦਰ ਸੰਗਠਨ  23 ਮਾਰਚ 2022 ਨੂੰ ਦੇਸ਼ ਭਰ ਦੇ ਸਾਰੇ 623 ਜ਼ਿਲ੍ਹਿਆਂ ਐੱਨਵਾਈਕੇਐੱਸ ਵਿੱਚ ਵੱਡੀ ਸੰਖਿਆ ਵਿੱਚ ਯੁਵਾ ਵਲੰਟੀਅਰ ਅਤੇ ਐੱਨਵਾਈਕੇਐੱਸ ਨਾਲ ਜੁੜੇ ਯੁਵਾ ਕਲੱਬਾਂ ਦੇ ਮੈਂਬਰਾਂ ਨੂੰ ਸ਼ਾਮਲ ਕਰਕੇ ਸ਼ਹੀਦ ਦਿਵਸ ਦਾ ਆਯੋਜਨ ਕਰੇਗਾ।
ਜ਼ਿਕਰਯੋਗ ਹੈ ਕਿ 23 ਮਾਰਚ 1931 ਨੂੰ ਸੁਤੰਤਰਤਾ ਸੈਨਾਨੀ ਭਗਤ ਸਿੰਘ, ਰਾਜਗੁਰੂ ਅਤੇ ਸੁਖਦੇਵ ਨੂੰ ਫਾਂਸੀ ਦੇ ਦਿੱਤੀ ਗਈ ਸੀ। ਸਾਡੇ ਦੇਸ਼ ਦੇ ਬਹਾਦੁਰ ਯੁਵਾ ਸੁਤੰਤਰਤਾ ਸੈਨਾਨੀਆਂ ਅਤੇ ਮਹਾਨ ਸਪੂਤਾਂ ਦੁਆਰਾ ਕੀਤੇ ਗਏ ਬਲਿਦਾਨਾਂ ਦੀ ਯਾਦ ਵਿੱਚ ਭਾਰਤ ਹਰ ਸਾਲ 23 ਮਾਰਚ ਨੂੰ ਸ਼ਹੀਦ ਦਿਵਸ ਮਨਾਉਦਾ ਹੈ।
ਇਸ ਅਵਸਰ ‘ਤੇ ਇਸ ਸਾਲ ਆਜ਼ਾਦੀ ਕਾ ਅੰਮ੍ਰਿਤ ਮਹੋਤਸਵ ਦੇ ਹਿੱਸੇ ਦੇ ਰੂਪ ਵਿੱਚ ਸ਼ਹੀਦ ਦਿਵਸ ਦਾ ਆਯੋਜਨ ਐੱਨਵਾਈਕੇਐੱਸ ਦੁਆਰਾ ਸੁਤੰਤਰਤਾ ਸੈਨਾਨੀਆਂ ਨੂੰ ਸ਼ਰਧਾਂਜਲੀ ਵਿਸ਼ੇ ‘ਤੇ ਕੇਦ੍ਰਿਤ ਕਰਦੇ ਹੋਏ ਕੀਤਾ ਜਾ ਰਿਹਾ ਹੈ। ਵਿਸ਼ੇ ਨੂੰ ਧਿਆਨ ਵਿੱਚ ਰੱਖਦੇ ਹੋਏ ਸ਼ਹੀਦ ਦਿਵਸ 2022 ਦੇ ਦੌਰਾਨ, ਨਹਿਰੂ ਯੁਵਾ ਕੇਂਦਰ ਸੰਗਠਨ ਦੇਸ਼ ਭਰ ਦੇ ਸਾਰੇ 623 ਜ਼ਿਲ੍ਹੇ ਐੱਨਵਾਈਕੇਐੱਸ ਵਿੱਚ ਸੁਤੰਤਰਤਾ ਸੈਨਾਨੀਆਂ ਦੁਆਰਾ ਕੀਤੇ ਗਏ ਯੋਗਦਾਨ ਦਾ ਉਤਸਵ ਮਨਾਵੇਗਾ।
ਇਨ੍ਹਾਂ ਪ੍ਰੋਗਰਾਮਾਂ ਦਾ ਉਦੇਸ਼ ਇਨ੍ਹਾਂ ਸੁਤੰਤਰਤਾ ਸੈਨਾਨੀਆਂ ਦੇ ਜੀਵਨ, ਕਾਰਜ ਤੇ ਦਰਸ਼ਨ ਦੇ ਪ੍ਰਤੀ ਸਮਰਪਣ ਜਤਾਉਂਦੇ ਹੋਏ ਯੁਵਾ ਪੀੜੀ ਦਰਮਿਆਨ ਸ਼ੁਕਰਗੁਜ਼ਾਰ, ਮਾਣ, ਸਨਮਾਨ ਤੇ ਕਰੱਤਵ ਦੀ ਭਾਵਨਾ ਦਾ ਸਿਰਜਨਾ ਕਰਨਾ ਹੈ। ਉਨ੍ਹਾਂ ਦੀਆਂ ਗਾਥਾਵਾਂ ਨੌਜਵਾਨਾਂ ਵਿੱਚ ਨਾ ਸਿਰਫ ਦੇਸ਼ ਭਗਤੀ ਅਤੇ ਰਾਸ਼ਟਰਵਾਦ ਦੀ ਭਾਵਨਾ ਨੂੰ ਜਗਾਉਣਾ ਬਲਕਿ ਉਨ੍ਹਾਂ ਨੂੰ ਰਾਸ਼ਟਰ ਨਿਰਮਾਣ ਦੀਆਂ ਗਤੀਵਿਧੀਆਂ ਵਿੱਚ ਸ਼ਾਮਲ ਹੋਣ ਲਈ ਪ੍ਰੇਰਿਤ ਕਰਨਗੀਆਂ।
ਭਾਰਤ ਦੇ ਸੁਤੰਤਰਤਾ ਸੰਗ੍ਰਾਮ ਦੇ ਕ੍ਰਾਂਤੀਕਾਰੀ ਸ਼ਹੀਦਾਂ ਦੀ ਯਾਦਗਾਰ ਦਾ ਸਨਮਾਨ ਕਰਦੇ ਹੋਏ ਜ਼ਿਲ੍ਹੇ ਐੱਨਵਾਈਕੇਐੱਸ ਦੁਆਰਾ ਪ੍ਰਮੁੱਖ ਗਤੀਵਿਧੀਆਂ ਦੇ ਰੂਪ ਵਿੱਚ ਤਸਵੀਰਾਂ ਦੀ ਮਾਲਾ, ਦੀਪ ਜਗਾਉਣਾ, ਭਗਤ ਸਿੰਘ, ਰਾਜਗੁਰੂ ਅਤੇ ਸੁਖਦੇਵ ਦੇ ਜੀਵਨ ‘ਤੇ ਸੈਮੀਨਾਰ/ਲੈਕਚਰ , ਸਹੁੰ ਗ੍ਰਹਿਣ ਖੇਲਕੁੱਦ, ਨਾਟਕ, ਸਪੌਟ ਕੁਵਿਜ਼, ਉਪਹਾਰਾਂ ਦੀ ਵੰਡ, ਪਲੋਗ ਰਨ ਅਤੇ ਗਿਆਨ ਮੁਕਾਬਲੇ ਆਦਿ ਸ਼ਾਮਲ ਹਨ।
ਇਨ੍ਹਾਂ ਗਤੀਵਿਧੀਆਂ ਦੇ ਇਲਾਵਾ ਸ਼ਹੀਦਾਂ ਨੂੰ ਸ਼ਰਧਾਂਜਲੀ ਦੇਣ ਦੇ ਨਾਲ-ਨਾਲ ਨੌਜਵਾਨਾਂ, ਵਿਦਿਅਕ ਸੰਸਥਾਵਾਂ, ਹੋਰ ਯੁਵਾ ਸੰਗਠਨਾਂ ਜਿਵੇਂ ਐੱਨਐੱਸਐੱਸ, ਐੱਨਸੀਸੀ ਅਤੇ ਭਾਰਤ ਸਕਾਉਟ੍ਸ ਐਂਡ ਗਾਈਡ ਵਿੱਚ ਰਾਸ਼ਟਰੀਯਤਾ ਅਤੇ ਦੇਸ਼ਭਗਤੀ ਦੀ ਭਾਵਨਾ ਜਗਾਈ ਜਾਵੇਗੀ। ਐੱਨਵਾਈਕੇਐੱਸ ਵੱਖ-ਵੱਖ ਪ੍ਰੋਗਰਾਮਾਂ ਵਿੱਚ ਸੁਤੰਤਰਤਾ ਸੈਨਾਨੀਆਂ, ਵਿਦਿਅਕ, ਕਲਾਕਾਰਾਂ, ਪ੍ਰਤਿਸ਼ਠਿਤ, ਵਿਅਕਤੀਆਂ ਅਤੇ ਰਾਜ/ਜ਼ਿਲ੍ਹਾ ਪ੍ਰਸ਼ਾਸਨ ਨੂੰ ਵੀ ਸ਼ਾਮਲ ਕਰ ਰਿਹਾ ਹੈ। ਐੱਨਵਾਈਕੇਐੱਸ ਨਾਲ ਜੁੜੇ ਨੌਜਵਾਨ ਵਲੰਟੀਅਰ, ਸੱਭਿਆਚਾਰ ਮੰਤਰਾਲੇ ਦੁਆਰਾ 8 ਰਾਜਾਂ ਅਤੇ 02 ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਵਿੱਚ 14 ਸਥਾਨਾਂ ‘ਤੇ ਆਯੋਜਿਤ ਕੀਤੇ ਜਾ ਰਹੇ ਭਾਰਤ ਦਾ ਸੁਤੰਤਰਤਾ ਸੰਗ੍ਰਾਮ ਦੇ ਇਤਿਹਾਸ ਨਾਲ ਜੁੜੇ ਵਿਸ਼ੇਸ਼ ਪ੍ਰੋਗਰਾਮਾਂ ਵਿੱਚ ਹਿੱਸਾ ਲੈਣਗੇ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ 18 ਸਤੰਬਰ ਨੂੰ ਗੋਆ ਵਿੱਚ ਹੈਲਥ ਵਰਕਰਸ ਅਤੇ ਕੋਵਿਡ ਵੈਕਸੀਨੇਸ਼ਨ ਪ੍ਰੋਗਰਾਮ ਦੇ ਲਾਭਾਰਥੀਆਂ ਨਾਲ ਸੰਵਾਦ ਕਰਨਗੇ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਗੋਆ ਵਿੱਚ ਬਾਲ਼ਗ ਜਨਸੰਖਿਆ ਦੇ ਲਈ ਪਹਿਲੇ ਟੀਕੇ ਦਾ 100% ਕਵਰੇਜ ਪੂਰਾ ਹੋਣ ‘ਤੇ 18 ਸਤੰਬਰ, 2021 ਨੂੰ ਸਵੇਰੇ 10.30 ਵਜੇ ਵੀਡੀਓ ਕਾਨਫਰੰਸਿੰਗ ਦੇ ਜ਼ਰੀਏ ਹੈਲਥ ਵਰਕਰਸ ਅਤੇ ਕੋਵਿਡ ਵੈਕੇਸੀਨੇਸ਼ਨ ਪ੍ਰੋਗਰਾਮ ਦੇ ਲਾਭਾਰਥੀਆਂ ਦੇ ਨਾਲ ਸੰਵਾਦ ਕਰਨਗੇ।
ਸਫ਼ਲ ਵੈਕੇਸੀਨੇਸ਼ਨ ਕਵਰੇਜ ਦੇ ਲਈ ਰਾਜ ਸਰਕਾਰ ਦੁਆਰਾ ਕੀਤੇ ਗਏ ਪ੍ਰਯਤਨਾਂ ਵਿੱਚ ਸਮੁਦਾਇਕ ਇਕਜੁੱਟਤਾ ਅਤੇ ਜ਼ਮੀਨੀ ਪੱਧਰ ‘ਤੇ ਪਹੁੰਚ ਦੇ ਲਈ ਟੀਕਾਉਤਸਵ  ਦਾ ਸਫ਼ਲ ਆਯੋਜਨ, ਕਾਰਜਸਥਲਾਂ ‘ਤੇ ਵੈਕੇਸੀਨੇਸ਼ਨ, ਬਿਰਧ ਆਸ਼ਰਮਾਂ, ਦਿੱਵਯਾਂਗਜਨਾਂ ਜਿਹੇ ਤਰਜੀਹੀ ਗਰੁੱਪਾਂ ‘ਤੇ ਲਕਸ਼ਿਤ ਟੀਕਾਕਰਣ ਤੇ ਸੰਦੇਹ ਤੇ ਖਦਸ਼ਿਆਂ ਨੂੰ ਦੂਰ ਕਰਨ ਦੇ ਲਈ ਲਗਾਤਾਰ ਸਮੁਦਾਇਕ ਜੁੜਾਅ ਆਦਿ ਸ਼ਾਮਲ ਹਨ। ਰਾਜ ਨੇ ਤੇਜ਼ ਟੀਕਾਕਰਣ ਕਵਰੇਜ ਸੁਨਿਸ਼ਚਿਤ ਕਰਨ ਦੇ ਲਈ ਚੱਕ੍ਰਵਾਤ ਤੌਕਤੇ ਜਿਹੀਆਂ ਚੁਣੌਤੀਆਂ ‘ਤੇ ਵੀ ਜਿੱਤ ਹਾਸਲ ਕੀਤੀ।
ਇਸ ਅਵਸਰ ‘ਤੇ ਗੋਆ ਦੇ ਮੁੱਖ ਮੰਤਰੀ ਵੀ ਮੌਜੂਦ ਰਹਿਣਗੇ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ-19 ਅੱਪਡੇਟ
ਰਾਸ਼ਟਰਵਿਆਪੀ ਟੀਕਾਕਰਣ ਮੁਹਿੰਮ ਦੇ ਤਹਿਤ ਹੁਣ ਤੱਕ 153.80 ਕਰੋੜ ਕੋਵਿਡ ਰੋਧੀ ਟੀਕੇ ਲਗਾਏ ਜਾ ਚੁੱਕੇ ਹਨ।
ਭਾਰਤ ਵਿੱਚ ਵਰਤਮਾਨ ਵਿੱਚ 9,55,319 ਐਕਟਿਵ ਕੇਸ ਹਨ।
ਐਕਟਿਵ ਕੇਸ 2.65% ਹਨ।
ਠੀਕ ਹੋਣ ਦੀ ਦਰ ਵਰਤਮਾਨ ਵਿੱਚ 96.01% ਹੈ।
ਪਿਛਲੇ 24 ਘੰਟਿਆਂ ਦੇ ਦੌਰਾਨ 60,405 ਰੋਗੀ ਠੀਕ ਹੋਏ, ਦੇਸ਼ ਭਰ ਵਿੱਚ ਹੁਣ ਤੱਕ ਕੁੱਲ 3,46,30,536 ਮਰੀਜ਼ ਠੀਕ ਹੋਏ।
ਬੀਤੇ 24 ਘੰਟਿਆਂ ਦੇ ਦੌਰਾਨ 1,94,720 ਨਵੇਂ ਕੇਸ ਸਾਹਮਣੇ ਆਏ।
ਰੋਜ਼ਾਨਾ ਪਾਜ਼ਿਟਿਵਿਟੀ ਦਰ  ਹੈ।
ਸਪਤਾਹਿਕ ਪਾਜ਼ਿਟਿਵਿਟੀ ਦਰ ਵਰਤਮਾਨ ਵਿੱਚ ਹੈ।
ਹੁਣ ਤੱਕ ਕੁੱਲ 69.52 ਕਰੋੜ ਟੈਸਟ ਕੀਤੇ ਗਏ।
ਰਾਜਾਂ ਵਿੱਚ ਓਮੀਕ੍ਰੋਨ ਵੈਰੀਐਂਟ ਦੀ ਸਥਿਤੀ
|
|
ਲੜੀ ਨੰ.
|
|
ਰਾਜ
|
|
ਓਮੀਕ੍ਰੋਨ ਕੇਸਾਂ ਦੀ ਸੰਖਿਆ
|
|
ਡਿਸਚਾਰਜਡ/ਰਿਕਵਰਡ/ਮਾਇਗ੍ਰੇਟਡ
|
|
1
|
|
ਮਹਾਰਾਸ਼ਟਰ
|
|
1,281
|
|
499
|
|
2
|
|
ਰਾਜਸਥਾਨ
|
|
645
|
|
402
|
|
3
|
|
ਦਿੱਲੀ
|
|
546
|
|
57
|
|
4
|
|
ਕਰਨਾਟਕ
|
|
479
|
|
26
|
|
5
|
|
ਕੇਰਲ
|
|
350
|
|
140
|
|
6
|
|
ਪੱਛਮ ਬੰਗਾਲ
|
|
294
|
|
10
|
|
7
|
|
ਉੱਤਰ ਪ੍ਰਦੇਸ਼
|
|
275
|
|
6
|
|
8
|
|
ਗੁਜਰਾਤ
|
|
236
|
|
186
|
|
9
|
|
ਤਾਮਿਲ ਨਾਡੂ
|
|
185
|
|
185
|
|
10
|
|
ਹਰਿਆਣਾ
|
|
162
|
|
146
|
|
11
|
|
ਤੇਲੰਗਾਨਾ
|
|
123
|
|
47
|
|
12
|
|
ਓਡੀਸ਼ਾ
|
|
102
|
|
8
|
|
13
|
|
ਆਂਧਰ ਪ੍ਰਦੇਸ਼
|
|
54
|
|
9
|
|
14
|
|
ਬਿਹਾਰ
|
|
27
|
|
0
|
|
15
|
|
ਪੰਜਾਬ
|
|
27
|
|
16
|
|
16
|
|
ਗੋਆ
|
|
21
|
|
19
|
|
17
|
|
ਜੰਮੂ ਅਤੇ ਕਸ਼ਮੀਰ
|
|
13
|
|
5
|
|
18
|
|
ਮੱਧ ਪ੍ਰਦੇਸ਼
|
|
10
|
|
10
|
|
19
|
|
ਅਸਾਮ
|
|
9
|
|
9
|
|
20
|
|
ਉੱਤਰਾਖੰਡ
|
|
8
|
|
8
|
|
21
|
|
ਛੱਤੀਸਗੜ੍ਹ
|
|
5
|
|
5
|
|
22
|
|
ਮੇਘਾਲਿਆ
|
|
5
|
|
4
|
|
23
|
|
ਅੰਡਮਾਨ ਅਤੇ ਨਿਕੋਬਾਰ ਦ੍ਵੀਪ ਸਮੂਹ
|
|
3
|
|
0
|
|
24
|
|
ਚੰਡੀਗੜ੍ਹ
|
|
3
|
|
3
|
|
25
|
|
ਪੁਦੂਚੇਰੀ
|
|
2
|
|
2
|
|
26
|
|
ਹਿਮਾਚਲ ਪ੍ਰਦੇਸ਼
|
|
1
|
|
1
|
|
27
|
|
ਲੱਦਾਖ
|
|
1
|
|
1
|
|
28
|
|
ਮਣੀਪੁਰ
|
|
1
|
|
1
|
|
|
|
ਕੁੱਲ
|
|
4,868
|
|
1,805